text:
mana dufashye abaryibyacu bicyaye babiryozwe
Ndi umukristo womumutima kdi kunda adepr ncuti zanjye mureke dusengeshe umwuka kuko IMANA Iri muruhande rwacu ntamubisha kdi bayobozi mwihangane ntanakimwe cyatuma Izina ry’IMANA ritukwa
ICYIGIKORWA POLICE YACU IKOZE MUNFASHE TUYISHIMIRE IMANA IBASHOBOZE NTIBACOGORE NIBAKOMEREZE MUTURERE NA PAROISSE TWARAGOWE
Uwiteka niwe mucamanza w’ukuri kdi niwe NYIr’itorero mana rengera itorero ryawe
Uwiteka niwe mucamanza w’ukuri kdi niwe NYIr’itorero mana rengera itorero ryawe
Nyamara iri ni itorero rya Christo kandi ndahamya ko yaritanzeho ikiguzi gihenze ariyo maraso ye.Rero bavandimwe twe kugushwa na biriya muri kubona ADEPR izabaho buriya Imana yahagurutse kubaka umurimo wayo.
Nyamara iri ni itorero rya Christo kandi ndahamya ko yaritanzeho ikiguzi gihenze ariyo maraso ye.Rero bavandimwe twe kugushwa na biriya muri kubona ADEPR izabaho buriya Imana yahagurutse kubaka umurimo wayo.
Mwirinde gucirana imanza mwizeye neza ko iyatangiye umurimo ikiriho kandi uko yariri kera nuyu munsi niko iri. kandi itorero ritangirira kumuntu kugiti cye kuko nubwo hajyaho umuyobozi ushaka ariko ukaba ukiri umunyabyaha ntaho byakugeza. kandi tuzajya mwijuru kubwuko twabaye dukora ibyiza,tuyoborwa numwuka ntituzajyanwa nuko twasengeye muri ADEPR
itorero rifite nyiraryo
shalom!!! njyewe sindi umupantekote ariko nabanye nabo kandi twarasenganye cyanee! nabonaga iherezo nzava muri Anglican nkajya ADEPR .Ariko maze kubona TOM ariwe uyoboye naravuze nti itorero ry’Imana riraguye peee!
ntiwabona umwuka w’Imana wari muri Samuel ngo uwusimbuze umwuka wa kamere uri muri TOM ngo nurangiza uvuge ngo uracyasenga.Beneda dufatanye twongere dusenge Imana ibazahure kuko mwagiye mumbera umugisha benedata bapentekote.Imana ibarwanirire!!!
birababaje bicare bazi ko ikinyoma kitarishwa kabiri, ibyuya abakristo babira babira bashaka imisanzu barangiza ngo bazi kuyinezezamo bazumirwa
Imana ntihanira gusa yumve ahahinda ka bakiristu kuko turababajwe. kandi Imana izabahana kuva kuribo kurera ku bana babo no kubuvivure
Imana ntihanira gusa yumve ahahinda ka bakiristu kuko turababajwe. kandi Imana izabahana kuva kuribo kurera ku bana babo no kubuvivure
Rev.Pastor Mitsindo hashize iminsi bahagaritswe amezi agera muri atatu nyuma yo kugaragaza iki kibazo babyita amatiku ariko birangiye bigaragaye ko bari mukuri. Erega Imana ihora ari Imana
nibakurikiranwe n’abandi bose kuko basenye umurimo w’imana, n’abandi bose babifitemo uruhare bafatwe.
Ariko mwitondere ibi bintu
Umuganise banyirabayazana ko batabafashe rwose ba bishop bombi babafunge kdi hagurishwe imitungo yabo bishyure nanje ngo babishop ibisambo gusa nabyo nibyo biyise kub,indanini ahaaaaaa nzaba ndora
Ni ukuri ni batabare ibyo bisambo ngo ni ba bishop bitaranarya udusigaye pe!
Ni ukuri ni batabare ibyo bisambo ngo ni ba bishop bitaranarya udusigaye pe!
ikiragi kiti"mbibuba"
Police igere na Nyaruguru itubarize Sositeni (umushumba w’akarere)aho yashyize imishahara y’amezi 2 ukwa 9 n’ukwa 10-2016 yarangiza akajya avugira mu materaniro ngo we ntibamushobora.ahaaaaa...
Aha birasaba umukiristo wo mu mutima kurwana intambara nziza akarinÉ—a ibyo kwizera:1.kumenya icyo urwanira
2.kumenya uwo urwana na we
3.kumenya intwaro urwanisha.
Christine asanzwe azi guterura ifaranga muramwibuka ari v/mayor gatsibo
Nukuri turashimira reta y,urwanda ko iharanira inyungu za rubanda nibate muriyombi bishure kuko baratuzengereje kdi rwose twifuza ko abadepite bazadusura tukababwira akababaro kacu abapantecote twatewe n,abayobozi baradusahuye batumazeho ibyacu ntiwavuga ntiwabaza ubitushije baraguhagarika ugasigara utemerewe nokuba mwitorero kdi byakabaye uburenganzira bwa muntu. ahaaa harimo n,abandi bakurikiranwe bose kuko ni abajura n,ibisambo ntawabona uko abita
igisambo gikuru ko batagifashe Tom?
yewe ntibyoroshye, itorero ry’ Imana barigize akarima kabo, aho bukera na bishop TOM akurikiranwe kuko niwe nyirabayazana
igihe ibi byavugiwe ni kera rwose ahubwo batinze kubafata. abayoboke ba madini yubu baragowe pe!!
Ahubwo baratinze police nize no mu matorero y’uturere irenganure abayoboke ba ADEPR.
Ahubwo baratinze police nize no mu matorero y’uturere irenganure abayoboke ba ADEPR.
Akenshi iyo umuntu yanze kumvira Imana iciye mu bantu bayo bamuburira biratinda bikabyara bene ibi. na bado n’abandi bazafatwa . kuo mwafashe iby’Imana mubihindura akarima kanyu. Ukuntu itorero ryari mu bumwe murashwanyaguzaaa ariko muzabibazwa nimutihana. nako dore mutangiye kubibazwa mukiri mu isi


c: text/html

text:
Muri 2016 nibwo Perezida yemereye amagare abunzi, ku ikubitiro haherwa ku bagize komite z’imirenge ndetse n’abahagarariye abandi ku rwego rw’utugari gusa.
Abunzi bo ku rwego rw’akagali bavuga ko bakigorwa no kugera aho ikiburanwa kiri igihe biri ngombwa ko bahagera kugira ngo bunge abafitanye amakimbirane.
Mukamusoni Speciose, Umwunzi wo mu Kagali ka Gikombe, Umurenge wa Nyakiliba, Akarere ka Rubavu, yagize ati “Biratugora kuko akenshi na kenshi hari aho tujya tukabanza nko kuzamuka umusozi, amatike tukayivanaho ku giti cyacu. Harimo uwo bahaye igare. Nka Perezida wacu afata igare, twe tukagenda n’amaguru, urumva ko tugerayo yarambiwe.”
Mukamusoni yavuze ko baramutse boroherejwe urugendo byabafasha kwihutisha akazi kabo.
Mugenzi we witwa Mugabuhamye Kanani yavuze ko we nubwo yahawe igare, hari aho atagera ku buryo bahagenda n’amaguru.
Avuga ko bibaye byiza hajya hatangwa uburyo bwo kugerayo n’ikinyabiziga gifite moteri.
Ati “Nko kujya ku kiburanwa wenda nk’umuntu aburana isambu cyangwa umutungo utimukanwa hari igihe aba ari ahantu ha kure gutega ugasanga ni imbogamizi cyane. Amagare hari aho adashobora kugera, twifuza ko bajya baduha amafaranga y’urugendo ajyanye n’ikinyabiziga gifite moteri.”
Umunyamabanga Uhoraho muri Minisiteri y’Ubutabera, Kalihangabo Isabelle, yabwiye IGIHE ko bafite gahunda yo gutanga amagare ku bunzi bose n’ab’utugali kandi aya mbere ngo yaratumijwe.
Yagize ati “Turi mu masoko yo kongera kugurira ku tugali gusa kubera ubwinshi bw’ayo bizatugora kuyabonera rimwe. Dutegereje uwo twayatumye ko aduha ibyiciro twabashije kubonera amafaranga muri uyu mwaka. Igihari ni uko bose bagomba kubona amagare.”
Yakomeje avuga ko impamvu bahereye ku bagize komite z’abunzi ku murenge ni uko ari bo bagorwaga cyane no kugera ku kiburanwa.
Imibare yo mu 2016 igaragaza ko mu Rwanda habarirwa abunzi bagera kuri 17,941; abagera kuri 99, 91% barize. Abangana na 65.11% bize amashuri abanza , 30.28% biga ayisumbuye naho 4.53% barangije muri kaminuza. Abatazi gusoma no kwandika ni 0, 09% bangana na 16 kandi nabo Minijust ivuga ko hari gahunda yo kubafasha kwiga.

robotstxt: allowed

filter: keep


text:
Ibintu 7 byagufasha gukuraho ibicece
Abakobwa benshi n’abagore babangamirwa no kubyibuha inda, yewe ugasanga ntago banejejwe no kwambara imyenda bakaberwa ariko byagera ku nda ukabona ko habura ikintu.
Nubwo rwose kuri ubu hariho imyenda wambara igahisha ubunini bw’inda ariko ntago bikuyeho ko ushobora no gukoresha ubundi buryo uwo mubyibuho w’inda ukagenda burundu.
Dore ibintu by’ingenzi ukwiye kwibandaho mu gihe ushaka gutakaza amavuta yo munda ibyo benshi bita ibicece.
1. Icyambere ni ukugabanya isukari
Iyo uriye isukari nyinshi, umwijima uba wuzuye fructose nyinshi bityo ukayihinduramo amavuta yo mubwoko bwa fat. Ayo mavuta rero ntahandi yibika atari kunda. Iyo bigeze rero ku isukari iba mu binyobwa biba bibi kuko niyo iba ari nyinshi. Niba ushaka kugabanya inda irinde kunywa ibintu bifite isukari nyinshi.
2. Kurya protein nyinshi
Protein ni imwe mu ntungamubiri burya zifasha gutakaza ibiro. Abahanga bavuga ko kurya ifunguro ririmo protein bifasha umubiri kudashaka ibiryo birimo za calorie nyinshi nk’amasukari bityo bikakurinda kubyibuha cyane, ndetse no kuzana amavuta ku nda. Rero ni byiza mu gihe ushaka gutakaza amavuta yo kunda ko ugomba kurya ifunguro ryiganjemo za protein nk’amata, amagi, imboga, ubunyobwa n’ibinyampeke.
3. Irinde ifarini
Ifarini ni imwe mu bintu bishobora kukongerera amavuta yo kunda bityo ukarushaho kubyibuha inda, ubwo aha turavuga nka za keke, imigati, capati, amandazi ndetse nibindi byose bikozwe mu ifarini. Kureka ibiryo birimo ifarini burundu bishobora kukugabanyiriza inda mu buryo utatekerezaga.
4. Gukora Sport
Ni byiza ko wakora sport zigorora munda nka za abdominaux cyangwa pompage nkeya ku munsi ibyo ni ingenzi kuko bigufasha kuhakomeza bityo ntago wongera kubyibuha munda ahubwo uhora wemye munda hagororotse.
5. Kurya imboga n’imbuto
Ibi ni bimwe mubikungahaye kuri fibre ndetse n’isukari nziza byagufasha kugabanya amavuta ashobora kwibika kunda bityo iyo ufata ifunguro ryiganjemo imbuto n’imboga bituma utabyibuha munda.
6. Kunywa icyayi cy’icyatsi (Green Tea)
Iki cyayi ni kiza cyane kuko cyuzuyemo anti oxidant zisohora imyanda mu mubiri ndetse n’amavuta mabi akenshi yibika kunda nibyiza rero gufata Green Tea mu gihe ushaka kugabanya amavuta yo kunda. Ikindi kintu abakobwa benshi n’abamama bakunda kandi nyamara kibatera kubyibuha inda vuba ni icyayi cy’amata ndetse n’igikoma cya n’ijoro mbere yo kuryama birimo isukari. Byaba byiza ubaze amasaha atanu mbere yo kuryama nta kintu washyize munda bityo bifasha umubiri kutabika amavuta menshi avamo umubyibuho wo kunda gusa
7. Kunywa amazi menshi.
Ni byiza kuzirikana ko amazi ari ubuzima ndetse anabasha mu kugabanya amavuta menshi ari ku mubiri. Niba koko ushaka kugira munda zero amazi yagire inshuti yawe magara.
Pamela


text:
AKAGA KIHISHE MU KURYA INYAMA
Nshuti bavandimwe dukunda twifuje kubagezaho iyi nyandiko ivuga ku kaga gakomoka mu kurya inyama. Nubwo kuzivuga nabi bisa no kwiteranya na benshi kubera uburyo zikunzwe, igihe kirageze ngo abantu basobanukirwe ko uburyo bwose bazikundamo zitazabura kuzanira ingaruka mbi ubuzima bwabo, kandi baca umugani ngo: Uhishira umurozi akakumaraho urubyaro. Nubwo benshi bazihinduye incuti bigatuma bazihoza ku meza yabo, ntitwatinya kubabwira ko ari ugukomeza kwikururira ishyano!
Iyo bigeze ku ngingo yo guhitamo ibyokurya, abakristo bagomba kubikorana amakenga kuko bakwiye kuzirikana neza ko atari ababo bwite ngo bigenge, ahubwo ko imibiri yabo ari insengero zUmwuka wImana uba muri bo, basabwa kurindana ifuhe kugira ngo na wo utazabonekaho umugayo ubwo Kristo azaba agarutse. (1 Abakorinto 6:19; 1 Abatesalonike 5:23). Ni yo mpamvu intumwa Pawulo na yo yerekanye ko no mu mirire yacu tugomba guhesha Imana icyubahiro. (1 Abakorinto 10:31).
INYAMA NTIZARI MU BYOKURYA IMANA YAGENEYE ABABYEYI BACU BA MBERE
Ibikomoka ku bimera byonyine ni byo Imana yari yarageneye abantu mu irema. Imaze kurema Adamu na Eva no kubaremera byose yarababwiye iti: Dore mbahaye ibimera byose byera imbuto biri mu isi yose, nigiti cyose gifite imbuto zirimo utubuto twacyo, bizabe ibyokurya byanyu. (Itangiriro 1:29).
Imana ntiyigeze yemerera abantu kurya inyama kugeza nyuma yumwuzure. Ikintu cyose cyatunga umuntu cyari cyararimbutse maze kubwibyo Imana yemerera Nowa kurya ku nyamaswa zitazira zari zarinjiranye na we mu nkuge. Ariko ibyokurya bikomoka ku nyamaswa si byo byashoboraga gutuma umuntu agira ubuzima bwiza ., Na nyuma yaho, izo bemererwaga kurya ni izamatungo yabaga afite ubuzima bwiza, atarwaye, atameze nkayubu ahora ahabwa imiti buri gihe. (Counsels for the Church, p. 228).
ICYO IBYANDITSWE BYERA BIVUGA KU BYEREKEYE KURYA INYAMA
Bibiliya iti: Ntukabe mu iteraniro ryabanywi binzoga, No mu ryabanyandanini bagira amerwe yinyama." (Imigani 23:20). Kurya inyama bituma benshi batakaza agaciro kabo kubwamerwe bagaragaza igihe bageze imbere yazo kuko badashobora kwitegeka. Uzasanga henshi no mu birori bikomeye aho buri wese aba yihitiramo ibyokurya ashaka, umudendezo wo kwihitiramo uhagararira ku nyama kuko zikurura umururumba haba ku ntakabona ndetse nabazisize iwabo. Ntibiringira ko uzigezeho mbere ari busigire abandi.
Ukuntu Abisirayeli bifuje inyama ubwo bavaga muri Egiputa byatumye bikongereza uburakari bwImana. Inyama bakizishinze amenyo bataramara kuzitapfuna, uburakari bwUwiteka bukongerezwa abantu, abatera mugiga ikomeye cyane. (Kubara 11:33). …Ahubwo bifuriza cyane mu butayu, Bageragereza Imana ahatagira abantu. Ibaha ibyo bayisabye, Ariko imitima yabo iyishyiramo konda. (Zaburi 106:14-15).
Inyama ntizigeze ziba ibyo kurya byiza, ariko noneho kuzirya muri iki gihe ni akaga inshuro ebyiri kuko indwara mu matungo zigenda ziyongera byihuse. Abazirya ntibaba bazi neza ibyo barya Abantu bakomeza kurya inyama zuzuyemo udukoko dutera igituntu na kanseri; maze izo ndwara hamwe nizindi ziteye ubwoba zigakwirakwira muri ubwo buryo. (Counsels for the Church, p. 229).
Uko igaburo ryinyama ryangiriza umubiri, ni ko ryangiza nibyUmwuka kuko ikigize ingaruka ku mubiri kiba gifite n'ibyo cyangiriza ku ntekerezo no mu mutima. Igaburo ryinyama rihindura umuntu maze rigakuza muri we imiterere ya kinyamaswa. Tugizwe n'ibyo turya kandi kurya inyama cyane bigabanya imikorere yubwenge. Abanyeshuri bagera kuri byinshi cyane mu masomo yabo baramutse badakojeje inyama ku munwa .Inyama ntizikwiriye gushyirwa imbere yabana bacu. (Counsels for the Church, p.230).
Abenshi bahindutse byigice ku ngingo yo kurya inyama bazatandukana nubwoko bwImana ntibazongere kugendana nabwo ukundi.(Counsels for the Church, p.230). Kurya inyama bizarekwa mu bategereje kugaruka kUmwami; kandi inyama ntizizongera na rimwe kuba mu mugabane wibyokurya byabo. (Counsels for the Church, p.231).
Inyama na zo zirangiza. Kuba ubusanzwe zikangura umubiri mu buryo budasanzwe, ni impamvu ihagije yo gutuma zidakoreshwa; na none kandi kuba amatungo hafi ya yose asigaye arwaye, biteye inyama kwangwa incuro ebyiri. Inyama zikangura imitsi yumva kandi zikabyutsa irari maze bigatera umuntu kubogamira mu bibi. (Education, p.204).
ICYO UBUSHAKASHATSI BWABAHANGA BUVUGA KU BYEREKEYE KURYA INYAMA
Imiterere yumubiri wumuntu igaragaza ko inyama zitaremewe kumubera ibyokurya
Umudogiteri wumuhanga mu byubuvuzi witwa Pamplona Roger yagaragaje ko imiterere ya mwenemuntu yerekana neza ko inyama zitagenewe kuba ibyokurya bye. Yaranditse ati: Iyo ugenzuye amenyo yumuntu, ubona ko ataremewe gutanyaguza cyangwa gushishimura nkuko ayinyamaswa zindyanyama ameze. Amenyo yacu arimo ibijigo bigaye bishobora gusya ibinyampeke nizindi mbuto. Turebye nuko amara yumuntu yihariye mu kuba maremare bituma tubona ameze cyane nkayinyamaswa zirya ibimera kuruta ayizirya inyama. Iki ni igihamya kiyongeraho mu kwerekana ko igaburo rishingiye ku nyama ritabereye mwene muntu mu bihe byose byimibereho ye. Inyamaswa zindyanyama zo zigira amara magufi cyane ugereranyije nayizirya ibikomoka ku bimera. (Healthy recipes, p. 256).
Tubibutse ko amara yumuntu ashobora kugera kuri metero 7 zuburebure cyangwa zikanarenga. Ubu burebure ni bwo butuma ibigezemo byari bikwiye kugira ikibisunika kugira ngo birangize urwo rugendo rungana rutyo kuko iyo bitahihuse bigatindamo bishobora no gutangira kuboreramo bigakomokwaho n'indwara. Ibi ni byo bituma ibyo kurya bikomoka ku bimera ari byo byiza cyane gukoreshwa kuko ari byo byifitemo ibyitwa "fibre" bituma bimanuka mu mara mu buryo butagoranye. Naho ibikomoka ku nyamaswa byo bikagorana kuko bitagira iyo "fibre". Cyane cyane inyama zitindamo kuko kuvamo biba bigoye, bigatera umuntu impatwe bikamusaba gukoresha imbaraga nyinshi yituma, bikaba byanatuma arwara indwara ya Karizo (hemorrhoids). Hari nubwo kubura uko bitambuka mu mara bituma hagira utugenda dusigara ku mpande maze bikazatera umuntu kurwara kanseri yo mu rura runini.
Nta ruhendahendero
Nkuko na none ubushakashatsi bukomeza kubyerekana, nta buryo bushoboka bwakwifashishwa mu gutegura inyama kugira ngo akaga kazibamo gashiremo maze zibe zaba ibyokurya bidateje ikibazo. Ahubwo benshi biyongerera ingorane mu kwibwira ko bari kugabanya ako kaga. Ni ukwibeshya kwibwira ko gucanira inyama ku bushyuhe bwinshi cyangwa kuziteka mu mavuta ashyushye cyane byakuramo akaga zitera ubuzima bwumuntu! Ahubwo inyama mbisi, izidahiye cyane nizihiye neza zose zitera uburwayi.
Inyama zidahiye neza (raw meat)
Uburyo bwo gutegura inyama ntizishye neza (raw meat) ni igihe zitekwa cyangwa zikotswa ariko imbere hagasigaramo amazi ajya gusa nk'amaraso. Izi nyama ziba zikirimo udukoko dutera indwara zandura (infectious diseases); twavugamo nka Salmonella, Escherichia coli, tenia, . (Encyclopedia of Foods and their Healing Power, Vol. 1, p.274).
Inyama zihiye neza (well done meat)
Benshi mu guhunga akaga gaterwa nudukoko duturuka mu nyama zidahiye neza, bahitamo kujya baziteka cyangwa bakazotsa igihe kirekire ariko ni bwo baba biyongerera akaga. Ni byo koko ubwo bushyuhe buzatwika utwo dukoko dupfe ariko uko ubushyuhe bugenda buzamuka ni ko nibitera kanseri (carcinogenic substances) birushaho kwiyongera. Muri ibyo bitera kanseri bigenda byiyongera twavugamo nkibyo mu itsinda ryitwa Heterocyclic amines, Aromatic hydrocarbons ari ryo ribonekamo iyitwa benzopirene (benzopyrene) iba no mu mwotsi witabi igatuma utera kanseri yo mu bihaha. Hari nibiba mu itsinda ryitwa nitorozamine (nitrosamines) nibindi. (Encyclopedia of Foods and their Healing Power,Vol. 1, p.274).
Iyo benzopirene twavuze haruguru ko itera kanseri, iba yiganje cyane mu nyama zokeje kuko mu kilo kimwe gusa cyazo habonekamo ingana niba mu masegereti maganatandatu yitabi (Croquez la Vie, p.131).
Dore urutonde rwamoko ya kanseri ashobora guturuka mu kurya inyama:
- Kanseri yo mu kanwa
- Kanseri yo mu muhogo
- Kanseri yo mu mpyiko
- Kanseri yurura runini
- Kanseri yamabere
Ubushakashatsi bwakozwe nitsinda ryimpuguke zumuryango mpuzamahanga wita ku buzima (OMS) ku bigendanye no kwirinda mu mirire nuruhare rwimirire mu kwirinda indwara za karande, bwemeje ko imirire ishingiye ku bimera gusa ifite uruhare rukomeye mu gukingira kanseri. Ibi babishingiye ku kubona uburyo abadivantiste bo muri leta ya califoroniya (calforonia) aribo bafite umubare muto cyane mu barwayi ba kanseri yurura runini kubera ko kimwe cya kabiri cyabo batarya inyama nibindi bikomoka ku nyamaswa (Croquez la Vie, p.118).
AKAGA GATERWA NO KURYA INYAMA MURI RUSANGE
- Ntizigira "fibre", bigatuma zidatambuka neza mu mara.
- Zibitsemo imbuto z'indwara.
- Zanduza amaraso.
- Zirushya umwijima n'impyiko igihe zitunganywa.
- Zizamura urugimbu rubi mu maraso maze bigatera umutima n'imitsi y'amaraso kurwara.
- Zitera impatwe (constipation).
- Zitera indwara ya gute (goute).
- Zigabanya kalisiyumu mu maraso, bigatuma amagufwa avunika ubusa.
- ēra ibyago byo kurwara diyabete.
- Zituma benshi barwara kanseri y'amoko menshi. (Encyclopedia of Foods and their Healing Power,Vol. 1, p.300-301).
UBUBI BWAMOKO ATANDUKANYE YINYAMA
Nubwo inyama ari mbi muri rusange, na buri bwoko bwazo bugiye bufite umwihariko wabwo wububi. Inyama zigabanyijemo amatsinda abiri magari:
-Inyama zitukura; inyama zinka, izihene, izintama ,
-Inyama zumweru; inyama zinkoko, izurukwavu, amafi, isambaza,
Inyama zose si zimwe ahubwo izabantu ziri ukwazo, nizinyamaswa ziri ukwazo, nizibisiga ziri ukwazo, nizifi ziri ukwazo. (1 Abakorinto 15:39).
Mu bituma inyama zikomeza kugwiza akaga harimo n'imibereho y'amatungo ziturukaho. Reka tuvuge muri magufi ku moko yinyama zimwe na zimwe zikunzwe na benshi muri iki gihe:
Inyama z'inkoko
- Inyama z'inkoko zizamura urugimbu mu maraso kimwe n'inyama zitukura. Uru rugimbu ni rumwe rwitsika mu mitsi igendamo amaraso (LDL cholesterol) maze akazabura uko atambuka uko bikwiye.
- Ni zo zifite imyanda yitwa uric acid kurusha izindi zose.
- Nta rindi tungo ryandura udukoko dutera indwara nkinkoko kubwo kurya ibyo zibonye (Bacterial contamination).
- Zandura n'udukoko two mu bwoko bwa virusi kandi tubibutse ko virusi zitajya zigira umuti keretse ko izoroheje zijya zikiza ubwazo. (Encyclopedia of Foods and their Healing Power,Vol. 1, p.315).
Inyama z'urukwavu
Inyama z'urukwavu na zo zikunzwe na benshi kuri ubu ariko ntibivuze ko byazibuza kubatera uburwayi. Urukwavu rwo ibyarwo ni agahomamunwa!
- Mu miterere yarwo, iyo rugiye gusohora imyanda (amahurunguru ninkari), rubanza kongera kubinyunyuza rukabyigaburira bitaragera hanze (feed on their own excrements). Nguko uko rwibereyeho!
- Inkwavu zikunda kurwara indwara zikomeye z'ibyorezo nk'ibiterwa na virusi yitwa mikisoma (myxoma virus) itera indwara iteye ubwoba mu nkwavu yitwa mikisomatozisi (myxomatosis).
- Inyama z'urukwavu ziba zikungahaye cyane ku myanda ituruka ku byitwa nitorojeni (nitrogen), nk'ibyitwa yureya (urea) biba ari uburozi muri rusange. (Encyclopedia of Foods and their Healing Power,Vol. 1, p.328).
Inyama zingurube
Nubwo na yo ikunzwe cyane muri iki gihe ndetse benshi bakayiha utuzina twiza kugira ngo bayirye bihumuriza ko ari amahoro, ingurube yo isanzwe ari ikizira kuko nigihe umuntu yakoraga ku ntumbi yayo yabaga ahumanye. (Gutegeka 14:8).
Ubushakashatsi bwerekana ko inyama z'ingurube zo ari agahebuzo mu gutera indwara. Nyuma y'ibyavuzwe ku nyama muri rusange, iz'ingurube na zo zifite umwihariko wazo:
- Inyama z'ingurube zifite urugimbu rwinshi kuruta izindi nyama zose kandi urwo rugimbu ni rwo rugira ingaruka ku mitsi itembereza amaraso ndetse rukaba rwanatera amoko amwe n'amwe ya kanseri atandukanye.
- Zifite ibyitwa isitamine (histamin) bitera areriji (allergies), tiramine (tyramin) itera amaraso kugendera ku muvuduko ukabije n'ibindi bibangamira ubuzima.
- Zandura udukoko twinshi dutera indwara zo mu myanya inoza ibyo kurya kimwe n'udutera kanseri.
- Gukunda kurya inyama z'ingurube n'ibizikomokaho nka sosiso n'ibindi, byongera akaga ko kurwara kanseri zitandukanye kurusha izindi nyama zose.
- Kuzirya bifite icyo byangiriza ndetse no ku mwana uri munda.
- Inyama zingurube zongraho kugira uruhare mu gutera indwara y'umwijima ubyimbisha inda (Cirrhosis) kandi ku babizi nta cyizere cyo gukira umurwayi aba afite nyuma yo kurwara umwijima muri ubu buryo.
- Iyo umugati witwa hot dog (ubamo inyama y'ingurube) uriwe n'umwana inshuro imwe cyangwa zirenze mu cyumweru, umwongerera ibyago byo kurwara ibibyimba byo mu bwonko mu buryo burenze ubwikubye kabiri. Ndetse n'umugore utwite ashobora gutuma umwana abivukakana! (Encyclopedia of Foods and their Healing Power,Vol. 1, p.319-324).
Amafi nibindi bituruka mu mazi
Nkuko byavuzwe haruguru, amafi na yo abarirwa mu nyama z'umweru. Ateza akaga ubuzima biturutse ku biyagize kimwe n'aho aba. Tubibutse ko iyo tuvuga amafi haba habarirwamo isambaza, indagara, isonzi, indugu n'ibindi byose biva mu mazi.
- Amafi ntafite zimwe mu ntungamubiri z'ingenzi nka vitamine C, ibinyamasukari, ndetse n'iyitwa "fibre", bityo bigatera impatwe uwayariye.
- Ifi irakennye cyane ku munyu wa kalisiyumu ariko ikagira fosifore nyinshi, ibi biteza ubusumbane hagati y'iyo myunyu yombi maze bikongera gutakara kwa kalisiyumu binyuriye mu nkari.
- Kurya amafi bituma imyanda y'uburozi yitwa "uric acid" yiyongera cyane mu mubiri kubera gutunganywa kw'ibyo mu itsinda ry'inyubakamubiri byitwa "nucleoproteins".
- Amafi mabisi cyangwa adahiye neza aba arimo iyitwa tiyaminaze (thiaminase) izwiho kurimbura vitamine B1 mu mubiri.
- Bimwe mu bice by'ifi biba birimo uburozi kubwo kwanduzwa cyane n'udukoko dutera indwara kimwe n'uburozi bw'ibinyabutabire nka merikire (mercury).
- Imyanda ishingiye ku butabire iboneka mu nyanja, mu biyaga no mu nzuzi, itera amafi ibibyimba bishobora gutera kanseri uwayariye.
ESE INYAMA NI ZO SOKO NZIZA Y'INYUBAKAMUBIRI?
Mu nyama habonekamo inyubakamubiri (proteins) zirenze cyane izo umubiri ukenera nibinure byinshi ari yo mpamvu kuzirya byongerera umuntu akaga ko kugira umubyibuho ukabije, kurwara diyabete, kimwe no kugira ibibazo mu mitsi ijyana amaraso ndetse niyagarura mu mutima.
Yego harimo ibyakubaka umubiri ariko iyo akaga gaturuka mu kintu karuta akamaro kacyo niho umunyabwenge afatira imyanzuro ikwiye kubwo kurengera amagara ye.
Izi nyubakamubiri zituruka mu nyama si ngombwa kuko zisimburwa neza niziva mu bikomoka kuri soya, ubunyobwa, ibishyimbo nibindi bifite inkomoko mu butaka. Ibi bitanga inyubakamubiri zingana n'iziva mu nyama kandi hakiyongeraho n'akandi kamaro bifitiye umubiri. (Encyclopedia of Foods and their Healing Power,Vol. 1, p.295).
Dushingiye ku bushakashatsi bwa gihanga bwinshi bwagiye bukorwa ku nyama, amahitamo meza ku bashaka kugira amagara mazima ni ugukura inyama ku igaburo ryabo. (Encyclopedia of Foods and their Healing Power,Vol. 1, p.278).
Zirikana ko kwirinda ari ihame kuri buri mukristo!
Ibyo abe ari byo bituma mugira umwete wose, kwizera mukongereho ingeso nziza, ingeso nziza muzongereho kumenya, kumenya mukongereho kwirinda, (2 Petero 1:5-6). Niduhora tuzirikana ko imibiri atari iyacu ngo tuyigenge, tuyikoresha ibyo twishakiye, ahubwo tukayifata koko nkinsengero z'Umwuka w'Imana uri muri twe, nigihe turya cyangwa tunywa tuzaharanira kubikorera guhimbaza Imana. Imibiri yacu na yo izarindwa kugira ngo itazabonekaho umugayo ubwo Kristo azaba agarutse. 1 Abakorinto 6:19; 10:31; 1 Abatesalonike 5:23.
Imana Ibibashishe buri wese usonzeye gukiranuka muri byose.


text:
Ubwuzu bw’umubyeyi uburere bw’umwana bw’ejo hazaza
Mumico y’imijyenzereze n’imyemerere bizwi ko isi yose hatarebwe idini ko hubahirizwa isozwa ry’umwaka n’itangira ryawo.
Ni muri urwo rwego mu murenge wa Kimihurura mu karere ka Gasabo habaye gusangira hagati y’abana n’ababyeyi batuye mu kagali ka Rugando.
Ibi byakozwe hagirango hagaragarizwe abo bana urukundo rwa kibyeyi rubereka ko batari bonyine.
Ubusanzwe henshi mu gihugu byagiye bigaragara ko abana cyane abaturuka mu miryango ikennye batagira amahirwe yo kwishimana cyane mu minsi mikuru nka Noheli n’Ubunani bitewe ahanini n’amikoro y’imiryango baturukamo iba isanzwe ibarirwa munsi y’umurongo w’ubukene,ibi bigatuma abana barushaho kurangwa no kwiheba,kwigunga,n’ibindi aho usanga amaherezo bamwe muribo bayoboka iyo mumuhanda.
Tuyishimire Assumpta uhagarariye inama y’abagore mu murenge wa Kimihurura akaba ari mubateguye igikorwa cyo gusangira n’abana ubunani yatangarije Ingenzi nyayo.com, ko bagize igitekerezo hagamijwe kwereka abana ko gusangira nabo ubunani ari igikorwa cyo kubaba hafi bityo bikabakura mu bwigunge.
Yakomeje avuga ko “Igikorwa nkiki cyo gusangira n’abana twagitekereje hagamijwe kubereka urukundo kandi bikaba biri no mumuco wacu nk’abayeyi,ikindi kiyongeraho n’uko abana ari umugisha,bityo iyo beretswe urukundo babasha gukura neza”.
Bamwe mu bana basangiye ubunani n’ababyeyi tuganira badutangarije byabatunguye bikanabashimisha cyane kubona ugirirwa impuhwe nuwo mutagirana isano.
Undi mwana yagize ati “ndishimye cyane kubona hari ababyeyi bifashije batecyereza ku mwana w’umucyene nkange ndetse nabagenzi bange.
Ese ababyeyi bo muyindi mirenge mwebwe ntacyo mwakwigira kuri iki gikorwa?
Ijambo fata umwana wese nkuwawe ryubahirijwe ntawasubira mu muhanda.
NTIHABOSE Dieudonnee


text:
Ku wa 3 w’icya 27 Gisanzwe B, 11 ukwakira 2018
Ga 2, 1-2.7-14; Lk 11, 1-4.
Bantu b’Imana, mwe mwese muyishakashakana umutima utaryarya,
Liturujiya y’Ijambo ry’Imana y’uyu munsi, irerekana ko Ivanjili ya Nyagasani igomba kwamamazwa mu kuri kwayo kose, nta buryarya cyangwa ubucabiranya byivanzemo kandi ubwo butumwa bukavoma kandi bugaherekezwa n’imbaraga z’isengesho.
Pawulo Mutagatifu, yitwa intumwa y’amahanga. Ni ukuvuga abari bataramenya Yezu Kristu icyo gihe muri bo harimo n’abayahudi biyitaga “Abagenerwamurage”. Pawulo yabarizwaga muri abo bayahudi kandi akomeye ku mahame yabo ndetse yaranonosoye ibijyanye n’iyobokamana rya kiyahudi. Aho ahuriye n’ukuboko kwa Kristu yiyemeje kumukorera atareba inyuma, kandi yisunze ababanye na Kristu ubwe; ibyo byamuhaye kwigiramo icyizere gituma yamagana uburyarya n’ubucakura! Guhinduka si iby’igice ahubwo ni ibya muntu wese (tout l’home) ni yo mpamvu atihanganiye imyitwarire ya bagenzi be bavangaga ikiyahudi n’igikristu. Muntu w’Imana, ese ko wakiriye Ivanjili y’Imana, wumva warahindutse koko? Cyangwa wahisemo kwihinduranya? Ese icyo Ivanjili ikubwiriza ugikurikiza uko ugihawe cyangwa uragifungura kugira ngo kitakuremerera? Isuzume.
Yezu Kristu mu Ivanjili ye, yibukije umurage w’isengesho yahaye abe, isengesho rihamya ko Imana ari Umubyeyi wa bose, umubyeyi ukwiye kubahwa no kubahirizwa, umubyeyi w’impuhwe n’imbabazi! Kwita Imana “Data” ni ukwemeza inkomoko ya buri wese n’icyerecyezo cye ndetse n’imibanire igomba kuranga abana basangiye umubyeyi umwe. Mu bihe byiza, mu makuba, mu bigeragezo mu ntege nke, umubyeyi ntahinduka kandi ntahindura isura imbere y’abana be: ahorana impuhwe n’urukundo, nguwo “DATA, PAPA WACU URI MU IJURU”.
Muntu w’Imana ni ngombwa ko uhorana muri wowe icyiyumviro cy’uko uri umwana ukunzwe, ntugacike intege, senga utaganya, senga utisenga, senga utitega maze izina ry’Imana rimenywe na bose kandi ingoma yayo yogere hose. Bantu b’Imana “mwese nimugende mwamamaze inkuru nziza”.
Padiri NKUNDIMANA THÉOPHILE.


text:
Ubuyobozi bw’akarere ka Huye buravuga ko amadini n’amatorero abishatse yagira uruhare runini mu kurwanya ihohoterwa rishingiye ku gitsina, binyuze mu nyigisho baha abayoboke babo
Iri hohoterwa ribera mu miryango, cyangwa no hanze yaryo rigakorerwa ku gitsina, ku mubiri, mu mutwe[Pschological violence] cyangwa mu by’ubukungu nkuko Miniteri ishinzwe uburinganire n’iterambere ry’umuryango ibisobanura.
Gusa bamwe mu bayoboke b’amadini atandukanye bo mu karere ka Huye bavuga ko abihayimana mu nyigisho batanga banabashishikariza kwirinda ikintu cyose cy’amakimbirane n’ihohoterwa
Nyirabashyitsi Leonille, umubyeyi utuye mu murenge wa Tumba, akarere ka Huye asanzwe asengera mu itorero rya ADEPR, avuga ko abayobozi b’iri torero kenshi babigisha kwirinda ihohoterwa, kandi ngo nubikora agasabwa kwihana , cyane cyane irishingiye ku gitsina binajyana n’icyaha cy’ubusambanyi.
Undi ati “mu ba Pasteri batwigisha, usanga ikintu cya mbere batwigisha ni urukundo,kandi iyo umuntu yaguhaye urukundo ntiyagukorera ihohoterwa. Mu nsengero dusengeramo tugiramo amatsinda, tukigira hamwe imibanire yo mu ngo, uko tugomba kwitwara hanze, no mu baturage”.
Mbagariye Jean Bosco kimwe n’abandi baturage basengera mu madini n’amatorero, nk’Abadiventiste, Eden Temple International n’idini Gatolika, bavuga ko inyigisho bahabwa n’abayobozi b’ayo zibashishikariza kurwanya amakimbirane n’ihohoterwa, cyane ko ngo hari n’abapadiri basura abaturage mu ngo zabo bakabafasha.
Pasteri akaba n’umuvugizi w’itorero Eden Temple International, John Mulisa, avuga ko bigisha cyane abayoboke babo kwirinda ihohoterwa iryo ariryo ryose, bakigisha n’abagore kwikura mu bukene.
By’umwihariko mu murenge wa Tumba, akagari ka Rango B, niho hari ishuri ryashinzwe n’umuyobozi w’iri torero[Eden Temple International], ryigishirizwamo imyuga n’ubumenyi-ngiro, rihuriwemo n’abahoze bakora umwuga w’uburaya, n’abandi batishoboye biganjemo abakobwa babyariye iwabo; ngo byari mu rwego rwo kubafasha kwishakira ibisubizo.
Akarere gaherutse guhwitura Abihayimana…!
Dusabeyezu Christine, umukozi w’akarere ka Huye ushinzwe uburinganire n’iterambere ry’umuryango, avuga ko hashize igihe gito bakoranye inama n’abahagarariye amadini n’amatorero mu karere, kugira ngo nabo barusheho kugira uruhare mu kwimakaza ihame ry’uburinganire, barwanya ihohoterwa mu miryango.
Ati “Kuwa kabiri twagiranye inama n’abapadiri n’abapasteri. Twashakaga kumenyekanisha ibijyanye n’uburinganire,twasabye rero ko badufasha bagatoza abana bato, ariko bagatoza n’ababyeyi cyane cyane abagabo, kuko ntabwo twagera ku iterambere abagabo batabigizemo uruhare. Abagabo bakwiriye kudufasha bakaba bazi ko atari byiza guhogotera umugore, akibaza ati ese iyo mbikoze njye ntacyo mbura? Ese ni izihe ngaruka z’ihohoterwa; iyo mpohoteye umugore, njye simba nihima ku rundi ruhande? Ibyo nibyo twabasabaga kwigisha abayoboke babo”.
Ubushinjacyaha bukuru bugaragaza ko kimwe mu byatuma ihohoterwa rishingiye ku gitsina ricika, ari ukumenya no gusobanukirwa neza ihame ry’uburinganire n’ubwuzuzanye hagati y’abagore n’abagabo.
Imibare bugaragaza ku bibazo by’ihohoterwa rishingiye ku gitsina[GBV], mu mwaka wa 2017-18 nuko ku cyaha cyo gusambanya abana, bwakiriye amadosiye 2996, akurikiranywemo abagore 75 n’abagabo 2,926. Muri ayo yose ayoherejwe mu nkiko angana na 1866, naho 1096 arashyingurwa
Ku cyaha cyo gukoresha imibonano mpuzabitsina ku gahato, bwakiriye amadosiye 505, akurikiranywemo abagore 6 n’abagabo 532. 222 yoherejwe mu nkiko , 273 arashyingurwa.
Ku cyaha cyo guhoza ku nkeke uwo bashyingiranywe, bwakiriye amadosiye 1091 harimo abagore 51 n’abagabo 1042 . Ayoherejwe mu nkiko angana na 775, 301 arashyingurwa
Ntezimana Jean Claude ,ubuzima.rw


text:
Muhanga – Mu gikorwa cyo Kwibuka ku ncuro ya 22 Jenoside yakorewe abatutsi mu Rwanda, Musenyeri MBONYINTEGE Smaragde akaba n’umushumba wa Diyozese ya Kabgayi yatangaje ko ikibazo cy’ubwoko bw’abahutu, abatutsi n’abatwa cyazanywe n’Abanyapolitiki bashaka kugera ku nyungu zabo.
Ibi Musenyeri Mbonyintege Smaragde, yabigarutseho mu ijambo yavugiye mu muhango wo Kwibuka ku nshuro ya 22 bitaro bya Kabgayi, mu Karere ka Muhanga.
Musenyeri Mbonyintege Smaragde yabanje kugaruka ku byo bamwe mbere bitaga ibitekerezo (Mythes) bakihimbira ibifitiye inyungu ubutegetsi bwabo, uhereye kuri bamwe mu bami bagiye bima ingoma mu Rwanda kugira ngo babone uko baramba ku ngoma.
Uyu mutego w’amoko kandi ngo waje kugwamo bamwe mu banditsi bakandika ko mu Rwanda hari amoko y’abahutu, abatutsi n’abatwa, kandi ko imiterere yabo itandukanye.
Musenyeri Mbonyintege yavuze ko aya mateka yanditse mu bitabo no ku mitima ya bamwe ariyo abanyamahanga n’abategetsi ba mbere ya Jenoside bagiye bashingiraho bigisha Abanyarwanda bigisha ko ntaho umuhutu n’umututsi bahuriye, ari nabyo byatumye Jenoside yakorewe abatutsi mu Rwanda iba, aho abaturage batari bafite icyo bapfa hagati yabo bahereye ku nyigisho mbi bahawe n’ubutegetsi bubi bagafata imihoro bakica bagenzi babo badafitanye ikibazo.
Yagize ati “Uyu muhango wo Kwibuka wari ukwiye kuba umwanya wo kuganiriramo icyatumye abantu bemera ko mu Rwanda dufite amoko atatu, noneho tugafata umwanya wo kugorora ibidatunganye,…hari n’abize bagifite ingengabitekerezo y’amoko.”
Mbonyintege yongeyeho ko we iyo batanze umunota umwe wo Kwibuka ibyabaye muri Jenoside, ahitamo kwifata bitari uko yabuze abo yibuka, ahubwo ngo ari ukugira ngo bidatuma arushaho gusakuza.
SEBASHI Claude, umuyobozi mu Karere ka Muhanga ushinzwe uburezi wari waje kwifatanya n’abakozi b’ibitaro bya Kabgayi mu muhango wo Kwibuka, yasabye Abanyarwanda bose guhurira ku Bunyarwanda, bakarandura ikitwa amoko.
Sebashi yavuze ko uko abantu bagenda bibuka, ikibazo cy’ingengabitekerezo ishingiye ku bwoko kigenda kigabanuka, ku buryo ngo n’abagifite ingengabitekerezo bayireka, ahubwo bakaraga abana babo u Rwanda rutarimo amacakubiri ashingiye ku moko.
Inkuru dukesha umuseke.com


text:
Ngo ‘utaraganiriye na se, ntamenya icyo sekuru yasize avuze’ –Umugani w’Ikinyarwanda.
Narindimo nkurikirana kurubuga nkoranyambaga amasomo Nyakubahwa Umukuru w’Igihugu cyacu yatanze uyu munsi mw’ishuri rya Harvard muri Amerika, maze ndavuga nti: ‘mbega abana bafite amahirwe! Uwampa nanjye nkaba mpari…’
Ndangije ariko, byanteye ishyari ryiza, ndavuga nti natwe twakagombye kuzajya dutegura ibiganiro nkabiriya, maze Umukuru w’Igihugu cyacu akaza kutuganiriza.
Erega n’ubwo twabikurikirana kumbuga nkoranyambaga, ntabwo biba bimeze kimwe no komureba imbona nkubone, tukaba twanamubaza ibibazo. Burya usibye amasomo ubwayo, kugira amahirwe Umukuru w’Igihugu aka kuvugisha, bigutera akanyabugabo. Ahubwo ukanavuga uti nanjye ninkura nzaba Umuku w’Igihugu, cyangwa nzaba umuyobozi runaka.
Ntacyo bitwaye kuba twatiza Umukuru w’Igihugu cyacu akajya kubera umugisha n’abandi bantu batuye isi. Biri no mu muco wacu wa Kinyarwanda, kwimakaza umuco mwiza kwisi hose. Ariko umwihariko wakagombye kuba twebwe, banyirubwite, iyo migisha ya mbere na mbere nitwe tyakagombye kuyakira.
Hato bitazaba nka byabindi bavuga ngo nta uba umuhanuzi iwabo, cyangwa tukaba nka ba bapfapfa babanaga n’umunyamigisha batazi kumwegera ngo abasangize imigisha n’ubumenyi afite.
Ariko ziriya kaminuza zo, ziba zafashe iyambere mu kumutumira, no gutegura biriya biganiro, yaza agasanga babukereye bakamutega amatwi.
Iyo Umukuru w’Igihugu cyacu agiye kuganira n’abaturage ino, usanga abenshi bamutura ibibazo bafite ngo abibakemurire. Nabyo ntacyo bitwaye. Ariko twe byatubera amahirwe agiye aza tukamutega amatwi akaduhugura. Ntitumuture ibibazo by’amasambu, by’abayobozi badutengushye, n’ibindi. Ahubwo akazindurwa no kuduha inyigisho ku kw’igwa twahisemo, cyangwa we yaduhitiyemo, akaba aribyo tuganira. Ndetse natwe tugatanga ibitekerezo, nkuko byahoze hambere mu gihugu cyacu.
Mu nama y’Umushyikirano iherutse, Musenyeri Rucyahana yatanze igitekerezo cy’uko hakongerwa imbaraga mu kwigisha ururimi ry’Ikinyarwanda. Ndetse na Nyakubahwa Umukuru w’Igihugu yarabishimye, n’ikimenyimenyi n’uko nawe yabishimangiye. Ni byiza cyane kuba bizakorwa.
Ariko, jye munyemerere nsabe abayobozi bacu, ko bazajya batuganiriza. Kaminuza zigategura ibiganiro, zikabatumira.
Erega, dufite abanyabwenge benshi mu gihugu cyacu. Kandi benshi muribo bagiye mu myanya y’ubuyobozi bw’igihugu. Bafite inshingano nyinshi n’umwanya muke.
Ariko nagiragango mbasabe kuzajya bashaka umwanya bakajya gusangiza urubyiruko amasomo mubyo bakora. Ndetse bakanatanga ingero zifatika z’ibyo bajyenda bahura nabyo mu mirimo bashinzwe, n’uburyo babyitwaramo. Ayo niyo masomo ashobora guhindura ubuzima bw’umuntu. Burya iyo umuntu w’inararibonye akuganiriye kubyo yanyuzemo mu buzima bwe, urushaho gufashwa ukanahakura isomo kubuzima bwawe.
Nkurikira amasomo Nyakubahwa Umukuru w’Igihugu yatanze, nabonye ibintu bibiri. Icyambere n’uko nabonye abikunze. Kuganiriza abanyeshuri n’urubyiruko n’ibintu bimushimisha. Icyakabiri nabonye, n’uko arumuntu ukunda kwihugura nawe ubwe, kuburyo yavugaga ibyo azi, kandi bijyanye n’igihe tugezemo.
Ibyo nibyiza rero, muri iki kinyejana turimo, kugira umuyobozi w’ihugura burigihe unajyanye n’igihe tugezemo; sibenshi bafite uwo mugisha kw’Isi. Ni nayo mpamvu Umukuru w’Igihugu cyacu usanga benshi bamurwanira. N’abandi bayobozi muri leta babishyize mu mihigo yabo kuzajya buriwese atanga nibura isomo rimwe kugihembwe, ntitwaba tugize abarimu basobanutse ra? Byaba bibaye n’agashya, nkuko dusanzwe tutugira, yuko leta yashyira imbaraga mu nyigisho zihoraho z’urubyiruko mu mashuri bikaba inshingano za buri muyobozi.
Erega byatuma n’abafite uburyo, bari basanzwe bohereza abana babo kwiga mu mahanga bakiri bato, bazajya baboherezayo barabanje kwiga ino, kandi baragize umusingi w’ubumenyi ufatika. Nibura bakajya mu mahanga bagiye guryaza ubumenyi mu byiciro by’ikirenga bya kaminuza, ariko ibibibanziriza barabyigiye ino. kandi barize neza. Ndetse baranagize inshuti biganye, baranamenye ikinyarwanda.
Ikindi kandi, n’abo bayobozi byatuma bakomeza kwihugura, nkuko byari bisanzwe, umwanya bafataga basoma bakaba bawongera.
Maze n’abalimu bazakaminuza bakarushaho gusohora inyandiko nyinshi, kugirango ubumenyi bafite busakare kuri twese, n’abamaze kuva mwishuri.
Erega na kagacupa bafata rimwe na rimwe kumugoroba, yaba kuri Ibis Ihuye, cyangwa kwa Lando hano Ikigali, bakomeza kugasoma. Ariko bagasoma n’ibitabo kurushaho, kugirango inyandiko basohoye, n’inyigisho batanze bibe bijyanye n’igihe, kandi bisubiza ibibazo byinshi biriho ubu. Kuburyo natwe twazajya twandika tugashingira ku bashakashatsi n’impuguke z’abanyarwanda.
Ariko twongere tuti, yemwe banyakubahwa bayobozi baza kaminuza: Mwacitswe. Nimubyaze umusaruro abayobozi bacu, munaheshe amahirwe abana mwigisha, munabatera kwigirira icyizere.
Rero mbonereho umwanya wogutumira Nyakubahwa Umukuru w’Igihugu cyacu. Twatangije ibiganiro buri wambere saa moya za nimugoroba hariya kwisomero rikuru ku Kacyiru. Dore ni hafi y’aho mukorera rwose. Nimubona akanya kumugoroba, dore ko mwe agacupa mudakunze kugasoma, muzimanukire buhoro buhoro, muze muduhe amasomo, turabategereje.
Maze Imana Ikomeze Ibarinde hamwe n’abo mukorana, muzagire urujyendo rwiza mutaha iwacu mu Rwanda.


text:
KANDA HANO UREBE VIDEO
“Amaze kubyara, Enoki agendana n’Imana imyaka magana atatu, ayibyaramo abahungu n’abakobwa. Iminsi yose Enoki yaramye n’imyaka magana atatu na mirongo itandatu n’itanu, kandi Enoki yagendanaga n’Imana, ntiyaboneka kuko Imana yamwimuye.”
Iri jambo ntabwo ari rishya mu matwi ya benshi, kuko abantu barikoresha kenshi kandi rigashimwa iyo uryumvise uba wumva ari byo rwose, gusa ikibazo twibaza ni ukwibaza icyo kugendana n’Imana ari cyo n’akamaro kabyo.
Twifashishije umurongo dusomye haruguru, dushobora kubonamo igisubizo cy’ibi bibazo byose twibajije.
Icya mbere ntabwo bakoresha ijambo “kugendana” bavuga umuntu umwe gusa, ahubwo birumvikana ko bivuga babiri cyangwa se abarenze babiri, ariko kuri ubu baratwereka Enoki ndetse n’Imana.
Icya kabiri ntushobora kugendana n’umuntu nkuko tubibona muri iyi mvugo yakoreshejwe muri iki cyanditswe utaziranye n’uwo murimo kugendana noneho bikarushaho kugira ireme iyo muri babiri mwenyine.
Icya gatatu ni uko kugira ngo urugendo rwanyu rugire igisobanuro ugomba kumenya aho muvuye n’aho mugana mwembi.
Bityo twavuga ko Enoki yari azi Imana mu buryo bwimbitse byatumye agendana na yo, maze Bibiliya ikamutangira ubuhamya ko yagendanye n’Imana ndetse by’umwahiriko igihe kirekire kingana n’imyaka magana atatu.
Ikindi kandi yari umubyeyi ufite abana n’umuryango yitagaho, ariko ibyo byose ntibyamubujije kugendana n’Imana mu buryo bukomeye nk’ubwo abenshi muri twe tuba twifuza kugendana na yo.
Icyo benshi twakwibaza ni umugisha nyakuri uri mu kugendana n’Imana bene aka kageni kuko ikintu nk’iki kidasanzwe mu byukuri wibaza icyo kimaze. Na none tubona igisubizo kidasanzwe muri icyo cyanditswe, aho tubwirwa ko Imana yaje kumwimura adapfuye ntiyongera kuboneka.
Ibi byo kwimurwa n’Imana se byaba mu by’ukuri bivuze iki?
Tubona neza icyo bisobanuye iyo tubisomye mu gitabo cy’Abaheburayo 11: 5. Aha ho batubwira ko Enoki yajyanwe mu ijuru adapfuye! Mbega umugisha udasanzwe mu buzima bw’uyu mugabo w’Imana!
Bavandimwe, ntabwo Imana yahindutse. Idushishikariza kugendana na yo mu bihe byacu byose kuko ishaka kuduhishurira byinshi bitangaje biri mu kubana nayo cyane bituma mu by’ukuri tugendera mu buzima bw’ikirenga. Aho twimurwa mu by’ubu buzima maze tukagendera mu butsinzi, hejuru y’urupfu na Satani, hejuru y’indwara ndetse n’ibindi byose bitubera inzitizi zo kunezererwa agakiza gakomeye Imana yatugeneye.
Icyo Imana ishaka ni uko tuyimenya hanyuma bikadufasha kugendana na yo aho igenda itwimura, kugeza ubwo rwose tuba tutakibonwa n’ibibonetse byose! Dusoma aho Yesu ahamya ati: “umbonye aba abonye data! (Yohana 14: 9)
Ushaka kumenya Imana menya Yesu numumenya uzaba umenya na Data wa twese ari we Mana ihoraho kandi ndakwizeza ko hari ikintu gikomeye kizahinduka kikaba cyiza kurushaho mu buzima bwawe. Imana iragukunda!
Kanda hano udukurikire kurubuga rwacu rwa youtube, urasangaho ibiganiro n’amashusho y’indirimbo bishya twaguhitiyemo, ntiwibagirwe gukana ahanditse”Subscribe” Kanda hano ujye udukurikira kuri facebook yacu, ntiwibagirwe gukora Like


text:
Abahanga mu by’imirire bemeza ko kimwe mu bivura umunaniro (stress) ari ukurya witonze, akaba ari ikintu kidashobokera benshi kuko baba batanguranwa n’igihe, bashaka guhaga vuba cyangwa se bakaba bakunda gukora ibintu bwangu.
Nk’uko bitangazwa n’urubuga rw’amakuru y’ubuzima www.canalvie.com, kurya uruhuka, kwiyibagiza ingorane zawe mu gihe uri kurya, bituma umubiri umera neza, uburyohe bukumvikana kurushaho ndetse n’ubwonko ntiburuhe mu gihe buba bugomba gutekereza ndetse no kuyobora igikorwa cyo kurya.
Kurya witonze bituma ubasha kunoza ibiryo mu kanwa, bityo bikoroshya igogora dore ko ari na ryo rirushya cyane ubwonko, n’umubiri ukakira neza intungamubiri.
Abahanga kandi bemeza ko abantu bakunda kuryagagura nk’igihe bari mu kazi bituma batagira ubushake bwo kurya mu gihe cyabugenewe kandi bagahora bananiwe. Iyo umuntu ariye yitonze kandi bimufasha gusinzira neza mu masaha ya nijoro.
Muri rusange, nta muntu utagerwaho n’umunaniro, ariko iyo utagenzuwe ushobora kuba waba karande hanyuma ugateza umubiri ibindi bibazo. Ni byiza rero kumenya amafunguro meza ku buzima, ndetse agafatwa mu buryo bwiza.
Kurya buhoro buhoro bivura umunaniro
Abahanga mu by’imirire bemeza ko kimwe mu bivura umunaniro (stress) ari ukurya witonze, akaba ari ikintu kidashobokera benshi kuko baba batanguranwa n’igihe, bashaka guhaga vuba cyangwa se bakaba bakunda gukora ibintu bwangu.


text:
Umuhanzikazi Gracious Gra3ce yasohoye indirimbo “’Wa Musozi’” ifite ubutumwa bwo guhumuriza no kwibutsa abantu imbabazi z’Imana
Gracious Gra3ce ni izina ry’ubuhanzi , amazina ye nyakuri ni Marie Grace Imanariyo. Umuhanzikazi Gracious Gra3ces azanye amaraso mashya mu ndirimbo zo guhimbaza no kuramya, akaba afite intego yo guhembura imitima y’abantu akoresheje impano yo kuririmba.
Umuhanzikazi Gracious Gra3ce ni umukirisito mun itorero rya Angilikani (E.A.R Kacyiru). Mu kiganiro yagiraye n’itangazamakuru, yavuzeko azakomeza kuramya no guhimbaza kuko abikunda. Avuga intego afite mu bihangano bye yagize ati "Intego yanjye ni uko uwumva indirimbo atasubira aho yari ari ahubwo yagira ikintu gishya yungutse no kumva hari ahandi Imana imugejeje binyuze mu ndirimbo." Aya ni amagambo yumvikana mu nyikirizo(refrain) y’ indirimbo ye yitwa’Wa musozi’, yagize ati ” Nta magambo mfite mwami wanjye, isoni n’ikimwaro byuzuye umutima wanjye, mbese naherahe kwinginga. Mbese nakurahe imbaraga zo kujya imbere yawe? (×2)
Umuhanzikazi Gracious Gra3ce yavuzeko umuntu w’ikitegererezo mu muzima bwe, yagize ati: "Role model wanjye ngira benshi bitewe na category. Harimo maman wanjye kuko mwigiraho byinshi kandi ni umuntu wantoje gukura mu by’umwuka. Undi mu role model ni Oprah Winfrey na Joyce Meyer kuko bombi banyuze muri byinshi bigoye ariko bagakomeza kujya imbere ntibacika intege."
Gracious Gra3ce yagize icyo avuga ku ndirimbo ye ’Wa musozi’ yavuzeko icyamuteye kwandika iyi ndirimbo ye yise ’Wa musozi’, yatangaje ko yayanditse kugirango ahumurize abantu, anabibutse imbabazi z’Imana. Yagize ati: "Hari igihe umuntu ageramo akumva ko gusenga byanze, kuba imbere y’Imana bikomeye cyangwa se akumva ko Imana yamuretse kubera ibyo yari amazemo iminsi. Akumva ko Imana itacyicaye ku ntebe y’imbabazi."
Yakomeje agira ati "Nanditse Wa Musozi nibuka aho Imana yajyaga ihurira nanjye, nifuzako twakongera tukahahurira. Umusozi w’amasengesho aho Imana iri wabasha kuyisanga (umusozi ushobora kuba ari urusengero, icyumba cyawe) Mbese aho uhurira n’Imana. Rero ni indirimbo ihumuriza abantu no kubibutsa imbabazi z’Imana no kudacika intege zo gusubira gushaka Imana kuko ibasha guhindura amateka."
Hano yari yatumiwe kuri Radio Rwanda
Umva indirimbo ya Gracious Gra3ce irimo ubutumwa bwurura umutima kandi igashishikariza umuntu guca bugufi


text:
Rwagasana Joseph, umuhinzi ntangarugero w’ urutoki avuga ko buri kwezi rumwinjiriza ibihumbi 300 y’ inyungu.
Uru rutoki ruherereye mu mudugudu wa Bukinanyana akagari ka Bukinanyana mu murenge wa Musha mu karere ka Gisagara.
Ruri ku buso bungana na hegitari ebyiri, Rwagasana avuga ko yaguze ibihumbi 300. Ni urutoki ruhora rutoshye kuko afite imashini imufasha kurwuhira. Uretse n’ icyo arusasira akoresheje ibikenyeri by’ umuceri ku buryo amazi y’ amuhirano atindamo.
Afite abakozi babiri bamufasha kuhira. Yuhira inshuro imwe mu cyumweru buri mukozi akamuhemba 2000.
Aganira n’ umunyamakuru w’ Umuryango amusanze hafi y’ urutoki rwe, yavuze ko yakoreye urugendoshuri mu karere ka Kirehe, akaba ariho yakuye igitekerezo cyo guhinga urutoki mu buryo bwa kijyambere.
Yagize ati “Nakoreye urugendo shuri mu karere ka Kirehe, ndeba uko bahinga urutoki bituma mbikunda numva ko naza nkabifatanya n’ ubuhinzi bw’ umuceri”
Muri ubu buhinzi bw’ urutoki Rwagasana akoresha imashini yuhira yabonye binyuze muri gahunda ya nkunganire muhinzi.
Avuga ko ubusanzwe iyi mashini igura ibihumbi 380, ariko ngo binyuze muri iyi gahunda ya nkunganire akaba yarishyuye amafaranga 190 000, andi 190 000 leta ikayamutangira.
Ngo gutangira kuhira uru rutoki amaranye imyaka ibiri, byatumye uburemere bw’ igitoki kinini yeza kiza ku biro 40, kigera ku biro 70.
Rwagasanga urutoki ararusasira akanarwuhira buri cyumweru
Ati “Ntaratangira kuruvomerera igitoki cyabaga gifite ibiro byinshi cyabaga gifite nk’ ibiro 40. Aho ntangiriye kuvomerera igitoki gishobora kugira ibiro 70 cyangwa 75”
Yunzemo ati “Abataragira aya mahirwe yo kuvomerera mu meshi bo nta musaruro baba bafite ariko njye ziraguma zikera”
Rwagasana avuga ko mu kwezi ashobora gusarura hagati ya toni enye na toni eshanu z’ ibitoki. Izi ngo zifite agaciro k’ amafaranga y’ u Rwanda ibihumbi 500. Ngo iyo afashe aya mafaranga agacukuramo ayo yashoye mu kwezi asanga buri kwezi yinjiza ibihumbi 300 by’ inyungu.
Rwagasana ati “Inama naha abagikora ubuhinzi bwa gakondo ni uko bakwitabira ubuhinzi bwa kijyambere. Aho umuhinzi wa gakondo yeza igitoki cy’ ibiro 20 njye neza icy’ ibiro 70. Urutoki iyo rwamaze kugera aha rurikora rukaguha n’ inyungu”.
Urutoki ni igihingwa gishyigikiwe n’ ubuyobozi bw’ akarere ka gisagara. Aka karere gafite nibura inganda ebyiri zenga urwagwa rw’ ibitoki.
Ibi bituma abahinzi b’ urutoki batabura aho bagurisha umusaruro wabo w’ urutoki.
Umuyobozi w’ akarere ka Gisagara Jerome Rutaburingoga avuga ko aka karere ari kamwe mu turere dufite urutoki rwinshi.
Yagize ati “Gisagara turi mu turere dufite urutoki rwinshi, kandi buri mwaka duhinga hegitari zirenga 500 kugira ngo tuzabashe guhaza uruganda”.
Umuyobozi w’ akagari ka Bukinanyana avuga ko abaturage bakangukiye guhinga urutoki bitewe n’ uko ibitoki bifite isoko.
Yagize ati “Ubuhinzi bw’ urutoki ni ikintu abaturage bakangukiye cyane kubera ko ibitoki bifite isoko hari inganda zenga inzagwa muri aka karere zikenera ibitoki byo gutunganya”
Rwagasanga yatangaje ko umusaruro w’ ibitoki awugurisha ku ruganda GABI Ltd rukorera urwagwa mu murenge wa Kibilizi mu karere ka Gisagara.
Ku ruganda ikilo cy’ ibitoki ni amafaranga 110, iyo uruganda rubisanze mu giturage ikilo kigurwa amafaranga 90.
Rwagasana avuga ko afite intego yo kugura imodoka ye bwite izajya imufasha kugeza umusaruro ku ruganda.
Nsanzimana Ernest ni Umwanditsi mukuru w’Ikinyamakuru Umuryango. Yatangiye gukorera iki kinyamakuru muri Nzeli 2016, afite Impamyabumenyi y’Icyiciro cya Kabiri cya Kaminuza (A0) mu Itangazamakuru n’Itumanaho yakuye muri Kaminuza y’u Rwanda Ishuri ry’ itangazamakuru n’ itumanaho


text:
UBUTUMWA UMUBYEYI BIKIRA MARIYA YAHAYE BYISHIMO KU ITARIKI YA 21/02/2010
Umubyeyi Bikira Mariya yaje ababaye, atishimye ari mu rumuri rwinshi cyane ntabona icyo ndugereranya narwo nuko aranyitegereza, aransuhuza, ati :
B.M. : Uraho mwana wanjye ukomeje kwihanganira ibigeragezo byose uhura nabyo!
BY. : Uraho Mama!
B.M. :Umeze ute?
BY.: Meze neza gahoro nawe urabibona, ibigeragezo ni byinshi.
B.M.: Mwana wanjye ihangane ukomeze utwaze kandi igihe cyose ujye umenya ko utari wenyine. Ujye umenya ko tukuri iruhande kandi umenye ko nagutoye utantoye. Kandi umenye ko imbaraga ukoresha atari izawe, nitwe tuziguha. None rero mwana wanjye, aho uri biri gihe cyose ntugomba kwinuba kuko imbaraa si izawe.
BY.: Mama, sijyewe, si ukwinuba ni ibintu bibi mukomeje kunyereka bintera ubwoba, singisinzira na rimwe.
B.M.: Mwana wanjye ongera unsuhurize abana banjye bose ari abakiriye ari n’abatakiriy, uti: nimugire amahoro, urukundo rwanjye rubasakaremo. Bana banjye, ndagarutse, nje kubasura kubera ko mbakunda. Bana banjye, n’ubwo mvuze ngo ndababaye ariko ndanishimye, kuko nta mubyeyi ubabara ari kumwe n’abana be.
Bana banjye, urugendo mwakoze mugenda munyamamaza jye n’umwana wanjye rwaranshimishije. Burya rero mugitangira kurutegura twari turi kumwe, nitwe twarwiteguriye. Muhaguruka twarahagurukanye ntabwo mwari mwenyine, ijambo ryavuzwe ntabwo ari mwe mwarivugaga, nitwe twarivugaga. Bana banjye, uyu munsi wa none nabongereye imbaraga. Uko mwanganaga kose nimwihe amashyi n’impundu kuko murabikwiye.
Bana banjye, nimukomeze murwane urugamba kuko igihe cyo gutsinda kwanyu kirageze. Ababatoteza nabo abenshi bazasanga baribeshye kuko hari benshi bagiye kwifuza kubasanga babibure. Bana banjye, mukurikire inzira imwe gusa kandi mumenye uwo mukurikiye uwo ariwe. Muramenye rero ejo sinzabe nyamwisiga ngo nisange kandi namwe ntimuzabe baburamwaje. Muramenye n’ubwo mbashimye sinzabagaye.
Bana banjye, ndabakunda, ndabakunda nkabakumbura n’ikimenyimenyi ndabasura nkabatumaho. Bana banjye, mutege amatwi kandi mubwize ukuri. Ni nde wundi mwabonye waje abasanga, abatetesha, abinginga abasaba imbabazi? Bana banjye, nimusabe mbahe kuko ndafite, mfite byinshi byo kubaha. Uyu munsi wa none rero mbahaye urukundo rwanjye, namwe kandi mukundane bamwe n’abandi.
Bana banjye, nk’uko nari nabivuze haruguru, mwongere mwihe amashyi n’impundu kuko murabikwiye. Uyu munsi rero mukomeze mwishime kuko muri kumwe na nyina w’Umukiza .
BY.: Mama, uyu munsi wa none mbanje guca bugufi imbere yanyu yawe ngusaba imbabazi z’ibicumuro byanjye byose n’iby’ab’isiyose kubera ko tudakwiye kukwegera n’ibyo tukubabazamo byose. ariko Mama, urambure ibiganza byawe utugirire imbabazi n’ubuntu bwinshi. Mama, murakoze kubera ko utubabariye. Mama, uyu munsi wa none werekanye ko turi kumwe koko. Turagushimira cyane wowe utuzi kurusha uko twiyizi, wowe wirengagiza amakosa yacu, ukirengagiza ububi bwacu, ukemera kudusanga.
B.M.: Mwana wanjye, uyu munsi wa none, ongera gire abantu inama ntawe urobanuye. Ubambwirire, uti umwana wanjye arababaye, arababaye cyane. Ababajwe cyane n’abantu benshi banze guhinduka, benshi bari kugenda baganisha mu rwobo.
Bana banjye, iyi si mutuye mwayihinduye umwanda, amategeko Imana yabahaye ntimukiyitaho na mba. None hagati aha kababayeho, urugogwe rugiye kubikubita hejuru, kandi mratunguwe. Bana banjye, ibi mbabwira ni ko bimeze, ndetse byaratangiye. Bana banjye, amazi agiye kurenga inkombe kandi narababwiye kuva kera. Icyago cya rurangiza kirabugarije, kigiye kubagwirira muri gushaka amafaranga. Ibi mbabwira birahari kandi bigiye guhera mu Rwanda kuko ari ho umwana wanjye yicaye.
Bana banjye, muce bugufi musukure imitima yanyu kuko ikeneye gusukurwa. Bana banjye, nimwicuze nimwicuze, nimwicuze inzira zikigendwa. Bana banjye, ibihe bibi birabugarije kandi bikomeye. Bya bihano bya rurangiza nababwiye bibagezeho, aho bigeze nta garuriro kuko muratunguwe, uwumva yumve, utumva nawe ni akazi ke ntacyo azireguza imbere y’Imana Data.
Bana banjye, nakomeje kubabwira uko bwije n’uko bukeye ngo mwicuze mugarukire Imana muranga murananira, noneho rero ndabahebye kuko nta gihe ntababwiye. Bana banjye, nongere mbisubiremo sibwo bwa mbere nabibabwira, benshi mufite intambara nyinshi mu mitima yanyu, kino gihe rero mugezemo hari intambara ya bucece, irahari, abantu benshi barangana, barabeshyerana, benshi bakomeje kugambanira bagenzi babo bababeshyera ibyo batahagazeho benshi bakomeje kurohwa mu buroko, abandi bakomeje guhunga igihugu ari mwebwe bahunga, mwebwe bayobozi bakuru. Bana banjye b’Abanyarwanda mubimenye uwicishishije mugenzi we icumu nawe niryo azicishwa, uwicishije mugenzi we inkota nawe n’iyo azicishwa.
Igihe rero kirageze umwana wanjye aje guhorera abana be abana be barengana. Naravuze, naravuze, naravuze ariko mwanze ariko mwanze kunyumva. Nyamara bana banjye, mugeze mu bihe bya nyuma. Imvura y’amahindu igiye kubanyagira kandi izarokoka bake, nta gihe ntababwiye. Bana banjye, muri mu bihe bya nyuma, mwibereye mu byisi gusa bidafite icyo bimara, mwimirije imbere icyaha gishira vuba ariko kimunze umutima. Bana banjye, nimusubize ndanginze, umuntu ni muntu kandi ubuto burakoshya ntibuguherekeza.
Bana banjye, nimusubize amaso inuma mwibuke ko hari intebe ya Penetensiya; bamwe musuzugura ngo ntacyo bimaze ariko birakimaze. Bana banjye buri muntu ajye yimenya areke kumenya mugenzi we. Namwe abashakanye, mwzuze urukundo mwagiranye imbere y’umusaraba mutagatifu, mwibuke igihango gikomeye muvuga muti: Haba mu byago no mu makuba, mwiyemeza ibyo mutazashobora, ntabwo byoroshye.
Nyamuna nimugerageze musane imitima yanyu, mwubahirize isezerano ridakuka, mwubahirize icyo mwanyemereye n’icyo mwemereye umwana wanjye, kuko imbere yanjye ni igihango gikomeye: waba muzima cyangwa urwaye kugeza gupfa, ni ukuvuga ko nyine ko ari igihe cyo gupfa, kuko igihe mutarapfa mugomba kunga ubumwe kuri roho mugafashanya, mukareka ibituruka impande zose, kuko byose biba bisenya, bitubaka. Ndabinginze babyeyi namwe bana, basore namwe nkumi kugira ngo mugire Rozari akabando, muyigire intwaro ibafasha ku mutima no kuri roho no ku mubiri.
Mu rugendo kandi mujye mwibuka kubwira Yezu, muti turagiye, ariko inzira tugiye uturagire kandi utugezeyo amahoro. Igihe ugiye gukosa uvuge, uti mbese ko ngiye gukora kiriya ariko se kirashimisha Imana. Mugende mu rumuri, mu nzira nyayo mureke kurahuka no kugendera mu bitari ngombwa. Igihe kandi muguye mu cyaha, musabe imbabazi kuko igihe cyose umwana asaba imbabazi umubyeyi we. .
Bana banjye n’ubwo naje kubasura nkababwira ko mbabaye mbisubiyemo ndanishimye kuko mbona uyu munsi hari abana banjye banshimishije koko. Bana banjye, nongere mbabwire ndabasaba guca bugufi mwihane ibyaha byanyu byose, mureke kubeshyerana, mureke kugambanirana, mureke guca imanza z’amahugu. Bana banjye, abwirwa benshi hakumva na beneyo. Ngiye kubacira umugani. Hari myinshi nabaciriye ntimwasobanukirwa kandi rero n’uyu sibwo bwa mbere nawubacira. Karame. Umunyabukorikori yirutse ku bimusiga yihisha ibimubona yihishurira ibyapfuye. Bana banjye inkoni y’umushumba iba ndende iyo ntacyo aragiye, ariko iyo aragiye iba ngufi.
BY. : Ariko Mama, uzi ko twebwe tutazi iyo migani. Ujye uyidusobanurira kuko iyo utadusobanuriye bituma umuntu yisobanurira uko ashaka.
B.M. : Bana banjye ndabasobanurira byoroshye cyane. Iyo ufite uwo utuma birihuta, ubwo ya nkoni iba ibaye ngufiya ariko iyo umubuze, ukora urugendo cyangwa se iyo umushumba aragiye afite amatungo imbere ye ntabwe ubona inkoni ye kuko iba ikikijwe n’amatungo. Ariko iyo nta matungo afite, inkoni aba ayicumbye. Nanjye rero iyo mbatumyeho, inkoni iba ibaye ngufiya kuko mba mfite uwo ntumye nk’umushumba ugomba kuntumikira. Ariko iyo abuze abo abwira, n’abo atuma, n’abo abwiye batamwumva bakamwita umusazi, inkoni iba ikiri ndende.
Ndumva mushobora kumva icyo nshobora kubabwira. Ntibikabatangaze rero kuko nkomeje kubatumaho igikoresho cyanjye benshi batamwumva, abandi birirwa bamuvuga uko atari.
Bana banjye, byarambabaje murwanya ikitarwanyika. Bana banjye, ndababwiye byarambabaje, ndagira ngo mwisuzume. Niyo mpamvu kubanyuriramo ko byambabaje. Dusubire inyuma tuganire buri muntu yisuzume mu byo yavuze byose, uruhare yagize. Bana banjye, munyumve neza mutongera kumpimbira dore ko kenshi muvuga ibidahari, ibyo ntigeze mvuga. Bana banjye, nje kubabwira ikinzanye kuko nagira ngo mbasubiriremo nk’uko nababwiye ko ugira Imana abona umuhana n’umubwira ukuri. Uyu munsi rero buri muntu yicishe bugufi asabe imbabazi z’ibyaha bye byose n’iby’isi yose n’iby’abavandimwe bose kandi mwicishe bugufi mwumve ko ntacyo muri cyo, mwicishe bugufi igihe cyose, mwakire icyo mukwiye.
Bana banjye nkunda, uyu munsi uyu munsi wa none murambure ibiganza byanyu n’imitima yanyu maze muruhure ibibababaje byose muruhure ibibabangamiye, ibibatera ubwoba maze musabe imbabazi, kuko usabye yizeye arahabwa.
Niba mwemera ko ndi hagati muri mwe, uyu munsi rero mbahaye ubudacogora n’ubusabane ku Mana kandi ndabababariye n’umutima wanjye wose.
BY.: Urakoze MaMa! Twagushimiye n’umutima wacu wose kuko twari duhagaritse umutima kubera ibicumuro byacu kuko nta ntungane ibaho buri muntu wese arakosa kandi ararangara.
B.M.: Mwana wanjye, uzanshimirire abana banjye bakomeje gukora urugendo hirya no hino banyamamaza, bakwiza rozari yanjye, uti: Nimukomereze aho, ntimucike intege kuko ndikumwe namwe igihe cyose. Bana banjye, uyu munsi mwaronse byinshi, mwabonye ingabire nyinshi, mukomereze aho kandi mbabikiye akabanga. Hari agaseke kanyu gapfundikiye kandi katazapfundurwa.
Bana banjye, ndagiye simbasezeye kuko duhorana igihe cyose. Muramenye kandi sinzabe nyamwisiga ngo nisange kandi namwe ntimuzabe baburamwaje. Bana banjye, ngaho mubane nanjye, urukundo rwawe rubakomeze. Ngaho mugire amahoro kandi mugwize andi.
Bana banjye, uyu munsi wa none mbahaye umugisha wanjye wa kibyeyi. Ngaho murakoze murakagira Imana.
Forum Hiwit


text:
Nyuma yo kuva ikuzimu Imana yaramuteturuye ubu ni umukozi w’Imana
Nitwa NSENGIYUMVA Savier, ubuhamya bwanjye ni burebure cyane sinabona aho mbuhera kuko njyewe nagiye ikuzima satani ndamubona ndetse ngirana na we ikiganiro, nageze aho mira inzoka ebyiri nzima, nywa igikombe cy’amaraso ngirana isezerano rikomeye na satani, sinzi aho nahera mvuga kuko nakoreye satani igihe kitari gito, nigaraguye mu byaha imyaka myinshi, sinzi uko nabivuga ariko reka mvuge gato ku gice cya nyuma cy’ubuhamya bwanjye, maze kwakira Yesu.
Iwacu aho mvuka kugeza ubu baracyakoresha imbaraga z’imyuka mibi ku buryo nkimara gukizwa nkatanga ubuhamya mu nzu y’Imana mvuga aho Imana yankuye nyuma y’imyaka icumi mba mu mwijima, satani akunze kuntera cyane ku buryo bampiga uko bwije n’uko bucyeye, rero ubu tuvugana bamaze kumpindurira umwana umusazi, ngenda mpura n’impanuka zitandukanye, ni byinshi ariko Imana igenda indinda.
Maze kwakira agakiza rero za nzoka zimaze kumvamo, navuye ku biro 110 ngera ku biro 40 ntangirana ubuzima bubi, amafaranga amze gushira, ibipangu nari mfite biragenda, imodoka zirashira, mb a mu buzima bubi ntigeze kubaho, mbubamo imyaka irindwi ndi umutindi nyakujya , ndabyibuka ko ari njyewe umurenge nari ntuyemo wajyaga uha imfashanyo bwa mbere hariya mu gashyekero, ndashimira leta n’abaturage baritanze muri iyo myaka yose.
Ibi byashatse kunca integer cyane nkumva ubuzima bwanjye burarangiye ariko natekereza gusubira kwa satani nkababwa, nkomeza kwegera Imana , ubwo njye n’umugore twakomeje kuba muri ubwo buzima ku buryo twasigaye turyama hasi tukiyorosa igitenge turahangayika cyane kugeza aho duhuye n’ikigeragezo cyo gupfusha umwana kubera inzara, umwana araducika neza turamuhamba, uwa kabiri we ntiuyigeze avuka ahubwo yapfiriye mu nda kubera kubura intungamubiri, dukomeza kuba mu buzima bubi ariko Imana ikomeza kutuba hafi, gusa nari umwe mu bantu batakigira ijambo mu gace nari ntuyemo, nakoze imirimo itandukanye y’ubuyede, ubukarani, ubufundi.
Icyo gihe imiryango yari yaranyanze burundu, ariko abandi bantu bakomeza kutuba hafi, nyuma y’igihe kinini duteseka cyane rero Imana yaje kudutabarira ku mafaranga 1700, icyo gihe hari mu mwaka wa 2006,umuturanyi umwe ni we wayampaye amafaranga20000 nishyura inzu ya 5000 nishyura n’andi madeni nari mfite,nsigarana amafaranga 1700 ari nayo Imana yaje kuntabariramo, ubwo ijwi ry’Imana ryaramanutse rirambwira ngo tangira ucuruze kuko nguhaye umugisha.
Ubwo rero nagiye ku muturanyi wari ufite inzu ikodeshwa ariko imaze igihe idakora musaba ko yayimpa nkayikoreramo ubucuruzi, arayimpa ariko ansaba kumuha amafaranga 30000 by’ubukode by’amezi atatu kandi njyewe mfite 1700 ku mufuka, ubwo ndamwinginga inzu ayintiza ibyumweru bibiri gusa, ijwi ry’Imana rirambwira ngo njye kugura ibiro bibiri by’ibishyimbo, inusu y’ifarini, inusu y’isukari, utuvuta duke mpite nandika icyapa ku muryango ngo hano ducuruza ibishyimbo bitetse n’icyayi na capati
Ibi bishyimbo bitetse Imana yabimpereyemo umugisha ku buryo ari njye watangije umushinga wo kubigurisha bitetse , byarampiriye cyane abantu batangira kubigura bivuye inyuma nanjye, icyo gihe napimaga ibishyimbo, umugore agapima, umwana agapima, imigongo ikaruha tugeza n’aho dushyiraho abakozi bo gupima ibishyimbo, Imana iragenda itanga umugisha kugeza aho twapimaga ibiro mirongo itanu by’ibishyimbpo ku munsi, Imana irakingura tugubwa neza tugera ku bihumbi 700000, ndagenda ngura ibishyimbo mu ntara ndabihunika, bimaze guhenda ndongera ndagurisha ngera kuri miliyoni yose, ubwo abantu batangira kunyibazaho bibaza ukuntu ibishyimbo binkijije, abayobozi baransura baranshima ntangira kwambara, kurya, kugira ijambo n’ibindi.
Ubwo Imana yaje kunsanga irambwira ngo nshake ikintu kizatuma nzapfa ntongeye gusonza, narayegereye rero ndasenga impa isambu nziza kandi nini cyane, ubu nguwe neza cyane Imana yaraduteturuye rwose, ubu ndashima Imana yanjye yankuye mu bubata bwa satani nari mboshye rwose ariko ubu ndashima kristo.
Liliane [email protected]


text:
Imbuto Foundation irashishikariza abiga kaminuza kwimenyereza kuvugira mu ruhame
Umuryango Imbuto Foundation usaba urubyiruko rwiga muri Kaminuza y’u Rwanda kwitabira gahunda yo kwiga kuvuga no kugaragaza ubumenyi bwabo mu ruhame.
Imbuto Foundation ugaragaza ko hari igihe abarangiza amashuri ya Kaminuza batigirira ikizere cyo kubasha gusangiza abandi ibyo bashoboye gukora, bigatuma impano zabo zitabagirira akamaro.
Umushyushyarugamba akaba n’Umunyarwenya Arthur Nkusi umwe mu bafite aho bigejeje kubera akamaro ko kuvugira mu Ruhame, avuga ko ari impano idasaba kuba warize amashuri menshi, ahubwo ituma ibyo wifitemo bisohoka byakundwa ukabihemberwa.
Avuga ko yize ubuhinzi, ariko atari byo akora kuko impano ye akomora kuri se yatumye ayoboka iyo gukora kuri radio, gukina filime no gusetsa abantu benshi kandi bikaba bimutunze.
Agira ati “Kera amatangazo ya Leta yatambukaga gusa kuri Radio rwanda, none asigaye aca krui Twitter,u rwanda rwarahindutse,muhaguruke mubgaragaze impano zanyu,ntibisaba ko uba warize kaminuza, gusa mwige muteganya kugaragariza abanyarwanda ibyomushoboye kubakorera.”
Umuyobozi wungirije wa Club Toast masters muri kaminuza y’u Rwanda ishami rya Huye, Mbanza Steven, avuga ko kumenya kuvugira mu ruhame bizabafasha bageze ku isoko ry’umurimo.
Ati “Niga ubuvuzi na mugenzi wanjye yiga ubuvuzi twese tuzi gutera urushinge, Toast masters idufasha kwitegura uko ibyo twiga tuzabisangiza abandi tugeze ku iskokry’umurimo, tulabasha gusangira amakuru n’abanyamahanga.”
Tony Kajangwe ushinzwe ibikorwa by’urubyiruko muri Imbuto Foundation, avuga ko kwiga ibijyanye no kuvuga mu ruhame no kwiga uko umuntu yaba umuyobozi mwiza w’ejo hazaza bifasha abanyeshuri gutangira kare kwimenyereza imyitwarire izabaranga igihe bazaba bagiye ku isoko ry’umurimo.
Avuga ko icyo Imbuto Foundation bifuza ari uko abagana iyi gahunda biyongera, ibi bikaba bisubiza icyifuzo cya Mbanza cy’uko abanyeshuri bakwiyongera, kuko ubu babarirwa muri 500.
Toast masters ni Club imaze imyaka irindwi ifashwa na Imbuto Foundation gushyira mu bikorwa gahunda zo kwiga kuvugira mu ruhame bitegura kuzavamo abayobozi b’ejo hazaza.
Ibitekerezo ( 3 )
Nibyizako tumenyera kuvugira muruhame kuko bituma dutinyuka pubrique tugatanga nibitekerezo byubaka kuko hari igihe uba ufite igitekerezo ugatinya kukivuga
IKI GITEGEREZO NI INYAMIBWA ,AHUBWO NISABIRE MINEDUC BASHAKE ISOMO RYABYO BANABIHE AMANOTA AFATIKA KUKO MU BUZIMA BUSANZWE BIRACYEBERWA CYANE HABA MU BIRTH DAY, MU ENTERREMENT CG MU BIJYANYA N’AKAZI UMUNTU AKORA CYANGWA GUTANGA IBIBAZO N’IBISOBANURO UKO UVUGA BIGIRA IKINTU KININI BYONGERA KUBAKUBONA .RWOSE BIRAKWIYE KO BISHYIRWAMO INGUFU KANDI BIGASHISHIKARIZWA ABARI KUZA MU RUBYIRUKO ,MURAKOZE
iki kintu cyo gukangurira abana kumenya kuvuga mu ruhane tugomba kucyitondera. yego ni byiza kumenya gusobanura ibyo uzi ariko biza nyuma yo kumenya no gukora. iyi nkundura ishobora kuzadusigira generation y’abavuga ariko mu mutwe nta kirimo abanyarwanda tukazamera nka babandi tugayira ko batahira kuvuga gusa. isi tugezemo ushobora no kudasohora ijambo na rimwe ariko ugakora ibiruta ibya miliyoni yose.


text:
Dore bimwe mubiranga inkone mu by’umwuka
Abenshi muri twe ntibaziko bakwiriye kubaho ubuzima bw’umudendezo Kristo yishyuriye ugasanga barabaye icyo twakwita inkone mu by’’umwuka, badafite ubushobozi bwo kubaho ubuzima bwera imbuto.
Ese inkone mu by’ Umwuka ni bantu ki kandi ni gute wabamenya?
Tugendeye ku nkoranyamagambo(dictionnaire), inkone akenshi ni igitsina gabo. Baba ari abagabo badashobora kugira abana kuko baba batagifite ubushobozi bubatera kubyara. Tugendeye kuri ubu busobanuro, inkone muby’umwuka ni abizera badafite ubushobozi bwo kubaho ubuzima bwera imbuto z’umwuka kandi badafite imbaraga ziri muri Kristo.
Inkone zagiye zigaraga muri bibiliya, bari abagaragu b’umwami n’abagabekazi . Hari inkone yari ishinzwe kurinda abagore ku ngoma y’umwami Ahasuwerusi(Esiteri2 :3) indi nkone yari Umunyetiyopiya , umutware w’umunyabyuma w’ibintu by’umugabekazi wa Etiyopiya Kandake(Ibyakoz8 :27)
Bamwe mu nkone zamenyekanye zakoreraga Yezebeli, umugore wa Ahabu umwami wa Isirayeli (2Abami9 :32). Yezebeli yari umwamikazi w’umugome wakoreraga bayali agatera Isirayeli gucumura. Inkone ze zamukoreraga kubw’itegeko, ntizari zifite uburenganzira bwo kubaho mu mudendezo.
Bityo rero, inkone mu by’umwuka baba bitanga mu mirimo y’ubutumwa bwose ariko ntibashobora kubaho kubw’umugambi w’Imana kuko usanga bakora kubwo gushimisha abayobozi babo . kubaho kwabo basa nk’aho babyiteze ku bayobozi babo, kandi ntibashobora gukora icyo Imana ibashakaho.
Ubu ni bumwe mu buryo bwakumenyesha inkone zo mu mwuka :
Ese wifuza kubaho ubuzima bw’umudendezo buri muri Kristo? Niba ubyifuza , reka kuba inkone y’umwuka. Aha hari uburyo wamenya niba nawe uri umwe muri zo:
1.Wishimira guha icyubahiro bamwe mu bayobozi bagirana ubusabane n’umwuka
Inkone, zikunda gukora ahantu habugufi h’ahanyacyubahiro, bakagira ubutware ku bintu bya ba shebuja ariko ntibaba babifiteho ububasha. Kuba aho bituma abantu babamenya kandi bakabaha icyubahiro.
Kimwe na bamwe mu bagize itorero ry’uyu munsi barabikunda cyane, iyo baba hafi y’abashumba kuko baba batekerezako bari kumwe n’abantu b’abanyabwenge kandi batoranijwe . Uko baba hafi y’abayobozi babo niko bumva bafite agaciro , bakumva ari abasizwe ariko mu by’ukuri sibyo.
Abakristo benshi baharanira kwiyegereza abavugabutumwa cyangwa abahamagawe n’Imana bafite amatorero yagutse n’abayoboke benshi kuko baba batekerezako bazabazamukiraho. Babashakaho umubano kuko aba ariho bazabonera agaciro n’uburinzi.
2.Bakora ngo bashimishe abayobozi babo
Inkone zikora ibyo zitegetswe n’abashebuja. Inkone zo mu mwuka nazo zikora ngo zishimishe abantu babakuriye ndetse bashobora no gutanga imitungo yabo ngo babashimishe. Bakora uko bashoboye ngo bashimishe abo bantu, cyane cyane abayobozi b’itorero. Bamwe mu nkone z’umwuka bakora n’amasaha menshi kugirango bashimishe abayobozi babo. Bamwe muri bo bareka igihe bigeneraga, amafaranga n’imitungo yabo mu gushimisha abayobozi babo. Bibiliya itubwirako dukwiye kuba abantu bashimisha Imana , tudakwiye kubaho ubuzima bushimisha abantu.
3.Ntibasobanukirwa ibanga ryo kubaho ubuzima bwizewe bwo muri Kristo
Inkone z’umwuka zifuza kubaho ubuzima bw’umudendezo muri Kristo ariko ntibabishobora kuko baba barabaye abagaragu b’abayobozi babo bagize nk’ imana.
Bamwe mu bakozi b’itorero barambiwe kandi bananijwe na bimwe mubikorwa by’itorero. Bifuza kuruhuka ariko ntibabishobora kuko batekerezako abayobozi babo batazabyishimira nibagenza batyo. Bityo bagakomeza guhatiriza gukora uwo murimo n’ubwo baba batibonera umwanya wo gusoma bibiliya cyangwa gusenga byihariye. Bamwe mu bakristo ntibakunze kugira ubundi buzima bwo hanze y’urusengero barimo kuko baba batinyako igihe bazareka kugira icyo bahakora batazongera kwemerwa.
Abo barahari ariko ni icyerekana ko uri inkone. Numara kumenya uwo uri we ntucike intege. Ushobora kubaho ubuzima Imana igushakamo binyuze mu kwizera Kristo.
Inkone za Yezebeli zamukoreraga ngo zimushimishe ariko igihe Yehu, umuntu Imana yari yohereje yahageraga, izo nkone zabonye amahirwe yo kuba ab’umudendezo.
“Yehu arararama areba mu idirishya aravuga ati “Uwo dufatanije ni nde?” Nuko abagabo babiri b’inkone cyangwa batatu baramurunguruka. Arababwira ati “Nimumujugunye hasi.” Nuko bamujugunya hasi. Amaraso ye yimisha ku mazu no ku mafarashi, Yehu araza aramuribata.”(2Abami:9:32-33)
Umwami Yesu arakomeye cyane kuruta uyu Yehu. Ni we wadukijije ubutware bw’umwijima, abudukuramo atujyana mu bwami bwe.(Abakolosayi1:13)
Kubw’ibyo yakoze, dukwiye kudatinya ibyo abantu batekereza. Dukwiye kwibohora abantu bashaka kutugiraho ububasha. Dukwiye gukora ibiri mu bushake bw’Imana tutitaye ku byo abantu bashobora kuvuga kuko muri yo ariho dukura imigisha yose n’uburinzi bwose.


text:
Kuba abagore n’abakobwa badahabwa ibisobanuro bihagije ku mavuta adefiriza cyangwa se anyereza imisatsi (produits) mu mujyi wa Kigali bituma abenshi bayakoresha gusa batitaye ku ngaruka zayo kuko baba bashaka gucya gusa kubera uko bifuza gusa neza cyangwa kujya ku micyo nk’uko babyita. Ese mbere yo kujya ku ngaruka nibura baba bazi inkomoko y’amavuta adefiriza ? Usibye ibihuha biyavugwaho burya amavuta adefiriza afite inkomoko mu bucakara ! Umwirabura wakosheje yahanishwaga kwinika umutwe we mu ndobo y’amazi avanze mo soude akavamo yahiye ariko n’umusatsi wanyereye. Abandi birabura ngo bahise bafatiraho !
N’ubwo bigoranye gusobanura inkomoko y’iyi myumvire, hari bamwe bavuga ko produits zikoreshwa ziva ikuzimu, abandi bagahwihwisa ko ari amavuta aba yaravuye mu mpinja zavutse zidashyitse cyangwa inda abakobwa n’abagore baba bakuyemo.
Umwari uri mu kigero cy’imyaka 25 ukoresha aya mavuta avuga ko nubwo adefiriza atazi inkomoko yayo uretse byinshi ayumvaho.
Undi mugore yagize ati “Kabisa nubwo ndefiriza numva babivugaho byinshi ariko simbyiteho. Hari abavuga ko akorerwa mu nganda abandi nkumva ngo bayakora mu mpinja zivuka zidashyitse n’inda z’abakobwa baba bakuyemo ariko sinamenya ukuri kwabyo.”
Umugore witwa Uwimpuhwe uzunguza imyenda mu Mujyi wa Kigali na we ati “Yewe sinabimenya pe! Ubwo se koko nabitaho igihe? Icyo mpfa ni uko mbona umusatsi wanjye umeze neza. Icyakora menya ikorerwa mu kuzimu njya numva ngo hari abazihakura sinamenya…”
Bamwe mu badefiriza bemeza ko iyo myumvire ihari ariko bakanavuga ko aya mavuta bayakura mu maduka ayakura mu nganda zizwi.
Kudefiriza ngo byaba bifite inkomoko mu bucakara
Mbere y’ubucakara (esclavage) Abanyafurika baterekaga imisatsi karemano bakayikoramo insokozo zitandukanye hagendewe ku mico. Bivugwa kandi ko hamwe insokozo zashoboraga gusobanura byinshi nk’urukundo, ukwirabura (deuil), guta icyizere cyangwa kubura icyubahiro, abandi nabo bayizingagamo ibiziriko binini (dreads)
Hano mu Rwanda bategaga amasunzu ku bakuru, ibisage ku bana naho abagore bagasokoza uruhanika bagatega urugori …
Ibyo byose byashyizweho akadomo no kujyanwa bunyago. Ni ibintu byumvikana iyo wumvise uko bajyanwaga bakamara amezi menshi mu nzira, iyo nzara n’inyota babaga bariho n’iyo mpangango yo guteswa imiryango yabo, umuntu wese yakwiyumvisa isura imisatsi ititabwoho yasigaranaga, benshi rero byarangiraga bayogoshwe.
Kuva icyo gihe kugeza n’ubu, imisatsi ifatwa nk’ikintu cy’ingenzi ku rwego rumwe n’indi mitako (bijou) bambara nk’inigi cyangwa imiringa n’ibindi mu rwego rwo kurimba.
Amakuru agaragara mu bitangazamakuru bitandukanye avuga ko kuva abirabura bacuruzwa nk’abacakara bagakurwa ku butaka bwabo bakajyanwa gukora uburetwa imahanga, ibintu byahindutse kugeza ku mibereho yabo no ku nsokozo kuko abagabo batangiye kwiyogosha bamaraho, abagore nabo bacika ku mico yo gusuka inweri yagaragaraga mu bice bitandukanye bya Afrika. Bivugwa ko ari ho hatangiye umuco wo gutega udutambaro mu mutwe abirabura kazi bakaba barahatirwaga kubikora batyo mu rwego rwo guhisha imisatsi yabo kuko yateraga iseseme ba shebuja b’abera.
Ibyo byatewe n’uko icyo gihe umwirabura yateshejwe agaciro, yumvishwa ko aremye nabi kandi ko ari hasi bityo bigimugiraho ingaruka no ku bisekuruza byakurikiyeho.
Kuva icyo gihe ubwiza bw’Umunyafurika bwatangiye guteshwa agaciro hagamijwe kugaragaza ko buri hasi cyane y’ubwiza bw’umuzungu ufite uruhu rwera n’imisatsi miremire kandi yoroshye, ari bwo abirabura batangiye gushaka kwigana ubwo bwiza bumva ko kwihindura ari ngombwa bityo havuka amavuta anyereza imisatsi yabo n’atukuza uruhu rwabo.
Uko kudefiriza byatangiye
Bamwe mu banyamateka bavuga ko ubwo ivanguraruhu ryari ririmbanyije ahagana mu ntangiriro z’ikinyejana cya 20 , abirabura benshi bagiye bagerageza kwisanisha n’abazungu . Bimwe mu byo bakoraga hakaba harimo no kurambura cg kunyereza imisatsi.
Urubuga www.afriquefemme.com rwo ruvuga ko iyo abazungu bashakaga guhana umucakara wabasuzuguye bamufataga bakamwinika umutwe mu ndobo irimo ibinyabutabire bita “soude” hanyuma imisatsi ye yizingazinze igahita inyerera ikarambuka.
Kuva ubwo abandi bacakara babonaga ko imisatsi ya begenzi babo yanyereye bagize igitekerezo cyo kunyereza imisatsi yabo bakoresheje soude ivanze n’ibirayi hamwe n’igi, hashize igihe bihindurwa n’inzobere mu by’ubutabire, Garret Morgan, waje guhimba amavuta adefiriza bimutunguye.
Garret Augustus Morgan wavutse mu 1877 ahitwa Kentucky muri Leta Zunze Ubumwe za Amerika yari umwe mu Banyafurika babaye muri Amerika; ku myaka 18 ni bwo yavumbuye amavuta adefiriza ariko bimutunguye.
Ubwo uyu musore yari ari mu cyumba adoderamo imyenda, yamennye amavuta y’imashini ku nto ki ze, ayahanaguza umupira w’ubudodo yari yambaye akomeza akazi ke kugeza atashye.
Bukeye bwaho Morgan agarutse ku kazi yasanze ubudodo bw’umupira bwarambutse. Mu gutangara kwe yagize igitekerezo cyo kugerageza gushyira ayo amvuta y’imashini ku bwoya bw’imbwa y’umuturanyi we. Amaze kubikora ubwoya bw’iyo mbwa bwahise burambuka neza ku buryo nyirayo yayiyobewe.
Nyuma yo kubona icyo bitanze, Morgan yagerageje na none gukoresha ayo mavuta ku misatsi ye bwite abona igisubizo kimwe, ahita akora produit yiswe “Morgan’s Hair Refiner Cream.”
Hashize imyaka itanu mu 1910 Sosiyete ye “Morgan Hair Refiner Company” yatangiye gukora ubwoko butandukanye bwa produit, amasabune y’amazi yoza mu mutwe (Shampooing) nyuma yo kudefiriza, produits zihindura amabara y’umusatsi, ibyuma bifasha mu kurambura neza umusatsi ndetse n’amavuta acyesha uruhu.
Iyi sosiyete yagiye itera imbere ku buryo yakomeje kujya ikora n’ibindi bikoresho bitandukanye byifashishwa mu kugira neza imisatsi.
Kuva icyo gihe abandi nka George Ellis Johnson, baje nyuma bakora andi moko atandukanye anyereza imisatsi, ariko Morgan yari yaramaze kunguka bihebuje. Abamukurikiye na bo byarabakijije ku buryo hagiye hakorwa na produits zigenewe abagabo.
Mu mwaka wa 1957 George Ellis Johnson n’umugore we bongeyeho produit abagore bakoresha bonyine batagiye mu nzu zitunganya imisatsi kandi uko imyaka yashiraga “Johnson Products” yagiye ihanga ubundi bwoko iruhande rwa Sosiyete nka Carson na Soft Sheen.
Kugeza n’ubu inganda zikora amavuta adefiriza zagiye ziyongera impande zose z’Isi bitewe n’uko abadefiriza babaye benshi maze zunguka akayabo k’amafaranga.
Ese produits zikoze mu ki?
Mu kiganiro www.ubuzima.rw yagiranye n’abagore batandukanye byagaragaye ko abenshi batazi icyo aya mavuta akozemo ndetse n’uburyo ashobobora gukoreshwa atagize ibyo yangiza bitewe n’umubiri wa buri wese.
Ubundi kudefiriza ni ugufata imisatsi ukayirambura ku buryo ihinduka kandi ikanyerera ndetse ikoroha, igatakaza isura y’umwimerere wayo.
Urubuga www.amina-mag.com rugaragaza ko amavuta akoreshwa mu kudefiriza aba afashe nk’amata y’ikivuguto gikomeye.Aba agizwe kandi n’ibintu bitatu by’ingenzi aribyo alcalin/alkalin, amavuta (huiles) n’ibindi bimeze nk’amazi (émulsions) bifasha mu kuyibika.
Alcalin ubwayo iba irimo ibinyabutabire nka hydroxyde de sodium, hydroxyde de potassium, hydroxyde de lithinium cyangwa hydroxyde ya guanidine bituma umusatsi uhinduka; amavuta/huile yo atuma umusatsi usa neza, ukabengerana kandi ugasokoreka byoroshe ndetse agafasha mu kurinda uruhu rwo ku mutwe.
Amavuta adefiriza akunze kuboneka ku isoko ni agizwe n’ibinyabutabire nka hydroxyde de sodium na hydroxyde deguanidine. Itandukaniro ry’izi produit ni uko iya mbere ikozwe muri hydroxyde de sodium bita “défrisant avec soude” ituma imisatsi icya ukabona ibengerana ariko igakunda gutwika uruhu.
Produit ikoze muri hydroxide de guanidine cyangwa “défrisant sans soude” ntitwikana nk’iya mbere ariko ikavugwaho ko ishobora gutuma uruhu rwuma. Mu gihe cyo guhitamo ubwoko wakoresha uba usabwa kugisha inama inzobere kuko zose zigira ingaruka zitandukanye bitewe n’uwazikoresheje.
Rimwe na rimwe hari ubwo kudefriza bikorwa n’abatabihugukiwe ugasanga biteje ibibazo.
Hari n’ubwo imisatsi ipfuka
N’ubwo inkomoko yo kudefriza ititabwaho cyane abahanga bagaragaza ko iyo bikozwe nabi kandi bikaba inshuro nyinshi bivamo ingaruka zikomeye cyane zitagira igaruriro n’ubwo bitabuza ababikunda kubyitabira kandi ku bwinshi!
Icyakora uko iminsi igenda ihita bamwe mu bagore n’abakobwa bahitamo kutadefriza imisatsi yabo bakayitunga ari umwimerere.
Ese waba wifuza gutunga umusatsi wawe utanyerejwe ? Menya uko wabigenza mu gice kizakurikira iki.


text:
Muri ibyo birori byabereye muri Kigali Convention Centre, Perezida wa UTB ari nawe wayishinze, Zulfat Mukarubega, yahaye umukoro abashoje amasomo kuzakoresha ubumenyi bahawe batateze amaso leta.
Yagize ati “Ubwo mushoje amasomo rero, ni byiza ko buri wese yakwibaza icyo agiye kumarira igihugu, himakazwa umuco wo kwigira, bitandukanye n’uko byari bimeze kera, aho uwasozaga kwiga yumvaga ateze akazi n’imibereho ku gihugu gusa, nta migambi yo kwiteza imbere afite.”
Yatanze urugero ku ngabo zahoze ari iza FPR-Inkotanyi, aho zari mu rugamba rwo kubohoza igihugu mbere ya 1994, ababwira ko benshi muri bo bari urubyiruko ariko kubera ko mu urwo rugamba hari intego yo gutsinda, kubohoza igihugu no kucyubaka bundi bushya, byagezweho, none ubu igihugu kiratengamaye.
Yagize ati “Muzarangwe no kugira intego hamwe no kwiyemeza, muri buri kimwe cyose muzakora, mwubake u Rwanda rw’amahoro n’iterambere twifuza twese.”
Umuyobozi mukuru wa UTB, Dr Callixte Kabera, yunze murya Perezida wayo, abwira imbaga yari yakubise yuzuye icyumba cy’inama cya KCC ati “Ndabona igisa n’ikibatsi cy’umuriro w’ibyishimo n’umunezero mu mitima ya buri wese urangije amasomo, ni ingenzi kuba mushoje amasomo, ni mu gihe kandi mushyize ibuye ry’ifatizo ku buzima bwanyu bwa none, n’ejo hazaza heza.”
Yabashishikarije kuzakomeza kwihesha agaciro no kwishakamo ibisubizo nk’uko Perezida Paul Kagame ahora abikangurira Abanyarwanda.
UTB yashimiye abayiteye inkunga, aho ibigo by’ubucuruzi birimo RwandAir na Cogebanque byaje ku isonga mu guhemba abahize abandi mu masomo.
Ndegeya Cyrille washoje amasomo mu by’imirimo ikorerwa ku bibuga by’indege, aya masomo akaba atangirwa muri UTB ku bufatanye n’Ikigo mpuzamahanga gishinzwe iby’indege IATA, ari mu bahembwe kuzatemberezwa mu bihugu byo mu Burasirazuba bwa Afurika RwandAir igiriramo ingendo.
Abajijwe uko yakiriye icyo gihembo, Ndegeya yatangarije IGIHE ko bimunejeje, ndetse yongeraho ko byamukundishije kurushaho gukunda imirimo ikorerwa ku bibuga by’indege, kurusha uko byari bisanzwe.
Yagize ati “Ndanezerewe ku gihembo mbonye, ubusanzwe nkunda ibijyanye n’imirimo ikorerwa ku bibuga by’indege mpuzamahanga [Airport Operations], nkunda indege bitavugwa, ariko noneho ubu byikubye kenshi, ndanezewe mu mutima wanjye.”
Indashyikirwa mu bindi byiciro by’amashami ya UTB zahembwe na Cogebanque mudasobwa zigendanwa, zizabafasha mu buzima bushya bagiyemo.
Kuva mu 2008, UTB imaze gutanga impamyabumenyi n’impamyabushobozi ku banyeshuri 3950; muri bo abasaga 85% yarabakurikiranye isanga babonye akazi mu bigo bitandukanye ndetse barimo n’abashinze ibigo birenga 73 mu rwego rwo kwihangira imirimo.
UTB ifite abanyeshuri basaga ibihumbi 5000, abenshi (3400) biga mu ishami rya Kigali naho 1800 biga mu rya Rubavu.
Amafoto : Serge Muhizi


text:
Mugiraneza Abdullah wo mu murenge wa Rutare mu karere ka Gicumbi, amaze guca uburiganya n’urwikerwe rwarangwaga hagati y’aborozi, abacunda batwara amata n’amakusanyirizo ; abakorera uburyo bahanahana amakuru binyuze mu ikoranabuhanga.
Uyu musore w’imyaka 19 ntiyize mu mashuri ahambaye kuko yize amwe bita nayini, kuri GS Kirwa mu murenge wa Rutare, nyuma aza gukomereza i Save muri St Kizito mu ishami rya Computer Electronics rijyanye no gukanika ibyuma bikoresha amashanyarazi (radio, frigo, mudasobwa, amapasi, micro-onde, …) bitajyanye no gukora porogaramu za mudasobwa.
Nyamara ngo kubera gukunda gushakisha kuri interinet, yabashije gukora iyi gahunda ubusanzwe yigwa n’abo muri Computer Sciences/Informatique.
Porogaramu yaciye uburiganya n’urwikekwe mu bucuruzi bw’amata
Mugiraneza uvuka mu rugo rw’aborozi, ngo yitegereje amakimbirane ya hato na hato hagati y’abacuruza amata, ashaka umuti urambye wayo.
Ubusanzwe ngo hari ikibazo cy’amata ava ku mworozi agashyikirizwa abayatwara ku magare bitwa ‘Abacunda’,nabo bakayageza ku ikusanyirizo MCC (Milk Collection Centre). Ibi ngo ni nako byagendaga ku mafaranga, MCC yahaga amafaranga abacunda ngo bayageze ku borozi babahaye amata,kuko amakusanyirizo ari kure y’aborozi, kandi bose batabona umwanya wo kujyana umukamo wabo ku ikusanyirizo, kuko benshi aba ari muke.
Amakimbirane yavukaga umworozi abonye amafarnga make agereranije n’amata yohereje, maze umucunda akamubwira ko « amata yapfuye cyangwa yabogotse ».
Mugwaneza agira ati, « nahoraga nitegereza uburyo papa ahora yitotomba, mfata umwanzuro wo gushaka umuti. Nabonaga hatarimo ikoranabuhanga, nta mucyo kandi rimwe na rimwe baribwaga ».
Porogaramu MCC Management yayikoze mu gihe cy’amezi abiri, ubundi itangira gukoreshwa ku ikusanyirizo rya Rutare aho avuka, aborozi barayishimira.
Ati, « ubu nta rwikekwe byose binyura mu mucyo, kuko amata yakiriwe, umworozi ahita ahabwa ubutumwa kuri telefoni, akamenya niba hari ayapfuye cyangwa yabogotse, akanamenya amafaranga azishyurwa ».
Anavuga ko umworozi utanyuzwe yohereza ubutumwa asobanuza bakamusubiza, cyangwa akaza kubivugana n’umucunda aje gutwara andi mata.
Ubu Gicumbi yose irakoresha MCC Management
Nk’uko bitangazwa n’umuyobozi w’akarere ka Gicumbi wungirije ushinzwe iterambere n’ubukungu, Muhizi Jules Aimable, ngo iyi porogaramu igomba kugera mu makusanyirizo arenga icumi mu karere ka Gicumbi.
Muhizi ati, « uriya mwana yize amashuri yisumbuye gusa, kandi si biriya yize. Yarangije icyiciro cya mbere mu mashuri ya gahunda y’uburezi y’imyaka 9 na 12 y’ibanze, i Kirwa muri Rutare. Nyuma yiga i Save mu bisa n’ubukanishi (Electronic),aje akora iyi porogaramu. Ubu nibwo yitegura kujya muri Kaminuza i Tumba. Twabonye ari nziza dusaba n’andi makusanyirizo kuyikoresha ».
Umwe mu borozi bakorana na IAKIB, Karuhije Karoli, yari aherutse gutangariza Bwiza dukesha iyi nkuru ko abacunda babarembeje , bavuga ko amata yapfuye.
Ati, « uyamuha ari mazima, nimugoroba akakubwira ko basanze apfuye, kandi atanayagaruye. Nyuma y’iyi gahunda, n’ayapfuye umusaba kuyagarura, kuko iyo yakiriwe uhita ubona ubutumwa muri telefoni ».
Mugwaneza we avuga ko amakusanyirizo arindwi ari mu gice cy’ubuganza yose amaze kuyikoresha,mu mirenge ya Rutare, Muko, Rwamiko, Giti, Bukure na Nyamiyaga.
Anavuga ko Koperative IAKIB ikorera mu mirenge 19, ifite icyicaro mu murenge wa Kageyo, ifitemo amakusanyirizo 6 yose ari muri gahunda yo gukoresha MCC Management. Gusa ngo haracyari aborozi badafite telefoni, bityo ngo IAKIB ikaba iteganya kuzibagurira, ubundi bakajya banazishyurirwaho bitabafashe umwanya.
Mugiraneza Abdullah, avuga ko yamaze ukwezi kose azindukira I Byumba(avuye iwabo i Rutare, mu birometero 30, aho yafataga moto y’ibihumbi bine kugenda no kugaruka), akahirirwa ashakisha kuri internet. Yamaragaho amasaha umunani, yishyura amafaranga 300 buri saha.
Ngo yanyuze mu ndimi nka PHP, J.Query, na CSS(Cascading Style Sheet), byose araremekanya akoramo porogaramu yuzuye.
Gusa ngo aramara impungenge urubyiruko rwitinya ko ikoranabuhanga rishoboka, kandi rifite akamaro. Arahamagarira ba rwiyemezamirimo mu nzego zinyuranye gukoresha ikoranabuhanga kuko ridahenze kandi ryoroshye, bakanamenya ko mu Rwanda hari abaribagezaho, maze bikoroshya akazi, binimakaza gukorera mu mucyo.
Mu karere ka Gicumbi ku gihe cy’imvura haboneka litiro zisaga ibihumbi 70 ku munsi, bakaba bafite gahunda yo kubaka uruganda ruyatunganya ku buryo yajya anoherezwa hanze y’igihugu,nk’uko na Guverineri mushya w’intara y’amajyaruguru Gatabazi JMV abyizeza abatuye iyi ntara.
Nsanzimana Ernest ni Umwanditsi mukuru w’Ikinyamakuru Umuryango. Yatangiye gukorera iki kinyamakuru muri Nzeli 2016, afite Impamyabumenyi y’Icyiciro cya Kabiri cya Kaminuza (A0) mu Itangazamakuru n’Itumanaho yakuye muri Kaminuza y’u Rwanda Ishuri ry’ itangazamakuru n’ itumanaho


text:
Mu gihe abanyarwanda mu ngeri zitandukanye bagenda banyuzwa mu itorero bagatozwa indangagaciro na kirazira by’umuco nyarwanda, abaturage bo mu karere ka Ngoma bavuga ko amasibo yabaye igisubizo cy’ubufatanye mu kwiteza imbere hagati yabo.
Amasibo mu midugudu ngo yakemuye byinshi [Ifoto: Nkurunziza P.]
Mu mateka y’itorero isibo ni itsinda ry’abantu bashyize hamwe bahuje umugambi umwe, ni gake cyane waganira n’umuturage wo mu karere ka Ngoma, ngo murangize atakubwiye gahunda igendanye n’amasibo mu mudugudu atuyemo.
Ubwo twasuraga abaturage bo mu mirenge ya Remera, Murama, Kibungo, Rukira na Kazo kuva tariki ya 22 kugera tariki ya 25 Kanama 2017, tubabaza uruhare rwabo mu bibakorerwa, batwakirije gahunda y’amasibo, aho ngo abafasha gukemura ibibazo byaba ubwumvikane buke ndetse n’ibikorwa bisaba amaboko n’amafaranga bikorerwa mu masibo.
Nyirambonigaba Florida utuye mu murenge wa Remera yabwiye NONAHA.com ko ibibazo byinshi biba hagati yabo, yaba ubwumvikane buke mu miryango bikemurwa mu masibo.
Yagize ati: ”Aho amasibo yaziye, ikibazo cyose kinyura mu isibo kugera ku mudugudu bikaba ari nko kurangiza raporo, ariko amasibo yabikoze, twe amasibo rwose tuyibonamo abagiranye ikibazo arabunga, niba ari n’ikindi kintu runaka umugore n’umugabo bashyamiranye akabunga “.
Ndayisabye Premier utuye mu murenge wa Rukira mu kagari ka Nyaruvumu na we yemeza ko gahunda y’amasibo yatangijwe mu midugudu yabo, imaze kugera kuri byinshi.
Yagize ati: "Ku bijyanye n’amasibo dufasha cyane cyane abafite ibibazo, twohereje intumwa kwa muganga dusanga hari abarwayi bafite ibibazo, barabuze amafaranga yo kwishyura ibitaro, ibitaro byarabagize ingwate. Twateranye mu masibo dupanga umunsi wo kujya gusura ibitaro mu bagiyeyo nange nari ndimo twashoboye gucyura abarwayi bane baheze mu bitaro, uwa mbere twamutangiye ibihumbi 76000, uwa kabiri tumutangira ibihumbi 46000, uwa gatatu tumutangira ibihumbi 25000 turongera dufasha abarwayi bari barabuze ibyo kurya 26”.
Inkomoko y’amasibo muri Ngoma ni mu kagali ka Nyaruvumu
Ndaruhutse Jean de Dieu, umunyamabanga nshingwabikorwa w’akagari ka Nyaruvumu mu murenge wa Rukira, yabwiye NONAHA.com ko akimara kuva mu itorero amaze kumenya akamaro n’agaciro k’amasibo yo mu itorero, yabonye ko agomba kuyatangiza mu kagari abereye umuyobozi maze atangira gufata ingo ziri hagati y’icumi na cumi n’eshanu azihuriza mu isibo imwe.
Yagize ati: "Nkiva mu itorero naje gukurikirana isibo icyo aricyo nsanga ari abantu bashyize hamwe, abantu bumvikana, abantu bakundana, abantu bagomba guhanahana amakuru, abantu batagomba gucurana ahubwo bagomba gusangira no kubaka ubumwe bwabo, ni uko urukundo rwaje, rero ni muri urwo rwego nibwo natangiye mvuga ngo buri ngo hagati ya 10 na 15 dukore ikitwa isibo, abaturage barafatanya abaturage barubakirana mwabonye ko ingo zose zifite umusarane, mwabonye ko ingo zose zikurungiye izidakurungiye ziteye agasima , ubu mu isibo nta kibazo tukigira, mu mutekano ni ukuvuga ngo za ngo 15 haba harimo umuntu ucunga umutekano”.
Uyu muyobozi akomeza avuga ko gahunda y’amasibo inamufasha mu mihigo,
ati: ”Icyo amasibo amfasha muri aka kagari ka Nyaruvumu, nk’ubu umwaka ushize twageze ku 107% muri mituweli, uyu mwaka tumaze kugera kuri 99% ibi byose ni akamaro k’amasibo”.
Nyuma y’aho amasibo atangirijwe mu kagari ka Nyaruvumu yabaye gikwira mu murenge wa Rukira no mu karere ka Ngoma, ku buryo Nambaje Aphrodis umuyobozi w’akarere ka Ngoma, avuga ko gahunda yose ishyizwe mu masibo yikora nta mbaraga nyinshi zihatakariye.
Yagize ati: ”Rero gahunda y’amasibo, twaravuze ngo muri uyu mwaka ushize ndetse n’uyu utangira gutabarwa kwacu nk’abanyengoma kwaba hehe? muri gahunda yo kwesa imihigo, gahunda yo kuremeranira, gahunda yo gufashanya gahunda yo kugena ibikorwa by’amajyambere, turavuga ngo umudugudu ni mugari ariko turamutse dufashe umudugudu tukawuremamo amasibo, hakabamo intore yo ku mukondo n’intore yo ku ruhembe rw’iburyo n’ibumoso akagira n’abajyanama bane yabasha gutanga amakuru ku mudugudu, bikagera ku kagari no ku murenge bikazagera kwa Meya byaroroshye, twabonye rero ari ibirindiro, amasibo tuyafata nk’ibirindiro by’abanyengoma”.
Nambaje Aphrodis umuyobozi w’akarere ka Ngoma[Ifoto: Nkurunziza P.]
Mu rwego rwo gukomeza gukarishya agaciro k’amasibo mu midugudu, mu masibo y’abaturage bo mu karere ka Ngoma bafite imvugo igira iti: ”Mfata ngufate nundekura nkubazwe”.
Intumbero ya Leta y’u Rwanda nuko abanyarwanda bose bagomba gutozwa indangagaciro na kirazira by’umuco nyarwanda.


text:
Gitwaza yiyise umuhanuzi rukumbi muri Afurika
Intumwa Gitwaza iyobora itorero rya Zion Temple yatangaje ko mu Rwanda ndetse no muri Afurika muri rusange nta muhanuzi umuruta uhaba, ko nta n’uzahaba mu gihe akiriho.
Intumwa Gitwaza yashimangiye ibyo, ubwo yari mu materaniro, abwira abakirisitu be ko atari ukwiyemera, ahubwo ku bwe asanga, mu gihe akiriho, nta wundi muhanuzi wabaho umurenze yaba mu Rwanda ndetse no muri Afurika.
Ati" Birashoboka ko azabaho, ariko muri iki gihe ndiho, ntimuzamubona. muzamushakishe mumumbwire. Abemera iby’abandi mufite ikibazo. ndababwiza ukuri muzabimenya naragiye.
Ese mwe mwemeranya na Gitwaza ko ari umuhanuzi? niba mubyemera se mwemera ko ari we wenyine Afurika ifite?
Iyumvire Gitwaza yiyita umuhanuzi rukumbi muri Afurika
Gitwaza ati" si nzi niba muri iki gihugu, hari umuhanuzi unduta." Ese mwe ni ko mubibona? @Patycope @ERCMasoro @RTANGARWMABOKO pic.twitter.com/6e0Ky0QpEP
— Rutindukanamurego (@rutindukanamure) September 24, 2018
Ibitekerezo ( 32 )
NUBWIYEMEZI
Ahhh Njye byaranyobeye maze guhura n’abahanuzi benshi kur’iyi ntawe ndunva wita umunyabinyoma bose ni abanyakui!!! kandi bur’umwe arihejuru y’abandi???? bityo njyewe nahisemo kumenya icyo nshaka kubwanjye kuko sinamenya ubeshya nutabeshya Imana Idufashe
Nintumwa kuva kwa shetani niyompamvu yiyita uwambere mubahahanuzi ntago arumuhanuzi w’Imana.
Kurubu ibintu byarahindutse,abantu ntabwo bakigisha abantu uburyo bakwiriye gushaka ubutunzi bukomeye ari bwo bwijuru ntanubwo bakigisha abantu uburyo ki bakwiriye kwihana bakanga icyaha tukarangwa nibyixa nukuri gusa ahubwo basigaye bigisha bitewe nuko hanze aha abantu bafite ibibazo byinshi byimibereho bakabizeza ibitangaza,ubutunzi bwisi nyamara ataricyo bibiliya itubwira,itubwira iti nimushake ubutunzi bwijuru ibindi ko tuzabyongererwa,ese twaragwijije kuburyo ki turigushaka inyongera ra?njye hagakwiriye gutozwa umuco WO gushaka Imana ndetse nukwigisha uburyo ki abantu baruhuka imibabaro y’isi uburyo ki abarushye bashobora kuruhuka ariko badasahuye ibyarubanda,ndetse bibiliya itubwira ko abikuza bose bazashyirwa hasi niba akora ibyiza Imana imuhe umugisha ariko kwihimbaza nabyo sibyiza
Ahaaa gusa haribihugu byishi tubona barisha abayoboke ibyatsi cg bakabakandahira kunda,bakabatwikisha ibishirira etc..like stupid. biteye ubwoba pe nuko muriki gihugu dufite umuco wacu tukigenderaho nahubundi yararikoze habuze gato pe!!harumunu wavuze ati tugira ubunebwe twanga gutekereza ngo hato tutivuna mumutwe,tugifite amahirwe,none twagezaho durekererezwa aho kwifasha gurekereza ubwacu turikuba abanebwe pe niba badutekerereza tukabyemera nkaho twe tutabasha kwisomera bible,ubundi yagiye ahereza nabandi umwanya uhagije nabo bakajya imbere bakavuga bible amasaha yose amara kuri podium byonyine byerekana kwikubira wenyine nagatsiko ke gusa birababaje niba dukoma amashyi habaye ibinu nkibi bivuzengo ntabushobozi bwo kwitekerereza ubwacu twifitemo
Havumwe umuntu wese utunga urutoki umukozi wimana nkuko ijambo ryimana ribivuga riti umukozeho aba akoze mumbone y’ijisho ryimana. havumwe umuntu wese wifata agaharabika uwahamagawe kandi agasigwa nimana. umuntu wifashe agakora iyinkuru agibwe ho nurubanza niba adahindukiye ngo yihane areke inzira yo kurimbuka arimo , niba atagarukiye uwiteka , uburakari bw’uwiteka buri kumutwewe,
Bavandimwe benedata dukwiye kuba maso cyane tukirata ko amazina yacu yanditse mugitabo cy’ubugingo kuruta ibindi byose! Mwibuke nta narimwe Yesu yigeze yishimagiza, ndetse n’iyo bamwitaga mwiza yaravugaga ati"munyitira iki mwiza?". Abashaka ubwiza n’icyubahiro no kudapfa babishakishe gukora ibyiza badacogora!Murakoze!
ubundi se umuhanuzi abaho ryari?ese ubuhanuzi bwitwa ubuhanuzi ryari?niki kigaragaza umuhanuzi?abantu bose bazamenya ukuri kdi niko kuzababatura,iyo umuntu agumye mubuyobe kdi akagumya kwemerera inyigisho ziyobya nawe azabugumamo.buriya ikinyoma satani agishyize ahagaragara icyo umuntu yakihitiramo nugushizoza maze bagasanga amategeko y’Imana.kuko Bibliya yose n’ubuhanuzi.bityo munjye mw’ijambo kdi JAMBO yabanye natwe kdi azahorana natwe nitumwemerera tukava muribyo byose tubona muri kigihe cyanyuma.
1. Yesu yarinze ajya mwijuru bataramwemera igihe cyose bahoraga bamurega ngo ARIGERERANYA yakoraga ibyiza byinshi nyamara bagashaka kumwica ngo yica amategeko kd arigereranya nyamara yari yaravuye ku Mana namwe rero mwitonde mutazatuka umwuka wera cg mukarwanya IMANA mutabizi
2. muri bibiliya harimo abahanuzi bato nabakuru kuko HABAKUKI ntangana na YESAYA na ELIYA ntiyanganyije na ELISA guhanura rero umugaragu wuw’Iteka Intumwa Dr Paul GITWAZA numuhanuzi wukuri kd yavuye ku Mana mubiki gihe bose ntawuhwanye nawe kd IMANA ikomeze imuzamure kugeza ubwo azakomera cyane
3. turanezerewe kuba tumufite kuko twamugiriyeho umugisha ukomeye.
Ubundi kurutanwa mu bahanuzi hari ubwo biri mu ijambo ry’Imana? Niba hari abo twemera bandi batari Gitwaza, Bibiliya ni hehe ivuga ko ibyo byaduteza ibibazo? Complexe afite ayiterwa niki kugeza aho ashaka gukangisha abantu ibyo nawe atihaye yahawe n’Imana? Kubasha guhanura harimo gitangaza ki? Ko ijambo ry’Imana ubwe yigisha ko ariryo buhanuzi busumba ubundi bwose, ubwo naho azavuga ko ari hejuru y’ijambo ry’Imana se? Ubu se atandukaniye he na Muhammad cyangwa Branham? Ashingira kuki avuga ko nta muhanuzi umuruta? Abo muri America, Europe, Asie n’ahandi bo kuki atavuze ko abaruta? Niki afite abo muri Africa badafite? Umubwiriza yaravuze ati nta gishya munsi y’ijuru, Gitwaza rero utuze kandi ucishe make. Urwishigishiye ararusoma.
Birakaze. Wowe cunga ubugingo bwawe.
Yewe Koko umenya turi mu bihe bya nyuma! Sinzi rwose niba Gitwaza Ari cg Atari umuhanuzi! Ariko niba Ari nawe, Ni gute yakwemeza ko ntawundi muhanuzi uriho umuruta! Ni gute Koko? None SE azi abahanuzi Bose baba mu Rwanda no muri Africa? Yaba SE azi impano zabo Bose? Ese yabapimishije iki? Ahaaa... Ni akumiro gusa.
Nzaba mbarirwa imana ninyongerera igihe cyose kubaho no kureba ibiri imbere aha.
Mugire amahoro mwese